Lima News Impak Tinggi Kepada Pasaran Minggu Ini (04 Sept–08 Sept)

Pasaran kewangan global minggu ini sudah tentu akan tertumpu kepada penetapan polisi monetari beberapa bank pusat utama dunia khususnya European Central Bank (ECB). Penetapan polisi monetari ECB sangat penting untuk diberi perhatian bagi mendapatkan isyarat terkini tentang bilakah bank pusat akan mengurangkan rangsangan monetari.
Selain daripada ECB, bank pusat yang akan bermesyuarat minggu ini ialah Bank of Canada (BoC) dan Reserve Bank of Australia (RBA)
Selain itu, ada beberapa data penting US juga akan dikeluarkan di samping ucapan-ucapan dari ahli-ahli The Fed sepanjang minggu ini.
Data-data daripada UK adalah penting untuk dilihat minggu ini untuk melihat kesan terkini Brexit terhadap aktiviti ekonomi khususnya pengeluaran. Dengan tamatnya rundingan pusingan ketiga UK-EU, pasaran minggu ini kembali fokus kepada data-data ekonomi.
1. Penetapan polisi monetari ECB (Khamis)
European Central Bank (ECB) akan mengumumkan polisi semasa monetari pada Khamis pukul 7.45 malam dengan pasaran menjangka tiada perubahan besar kepada polisi. Fokus adalah kepada kenyataan polisi monetari sama ada bank pusat mengurangkan kenyataan yang ‘dovish’.
Paling penting adalah sidang media yang akan berlangsung pada pukul 8.30 malam di mana Draghi akan memberi kenyataan yang lebih terperinci tentang polisi semasa dan perancangan bank pusat di masa akan datang. Sudah tentu, perhatian pasaran adalah kepada persoalan bilakah ECB akan mula mengurangkan rangsangan monetarinya (tapering) di mana data-data semakin baik dan juga inflasi baru-baru ini meningkat kepada 1.5% dari 1.3%.
2. Data ISM PMI Sektor Perkhidmatan US (Rabu)
Data ini akan dikeluarkan pada Rabu pukul 10 malam yang menunjukkan aktiviti terkini dalam sektor perkidmatan US di mana jangkaan pasaran adalah bacaan meningkat kepada 55.5 dari 53.9 sebelum ini. Sektor perkhidmatan US adalah yang terpenting dalam ekonomi US di mana hampir 80% pekerjaan adalah daripada sektor ini.
3. Data-data Indeks PMI United Kingdom
 UK akan mengeluarkan data PMI sektor pembinaan pada Isnin pukul 4.30 petang dan diikuti oleh sektor perkhidmatan pada Selasa.
Pasaran menjangka indeks PMI bagi sektor pembinaan meningkat kepada 52.1 daripada 51.9 sebelum ini di mana sektor penting UK iaitu sektor perkhidmatan dijangka merosot sedikit kepada 53.6 dari 53.8.
UK juga akan mengeluarkan data penting pengeluaran sektor pembuatan pada Jumaat pukul 4.30 petang.
4. Data perdagangan China (Jumaat)
China akan mengeluarkan data imbangan perdagangan (trade balance) pada Jumaat yang dijangka merekod lebihan dagangan (trade surplus) yang semakin tinggi.
Eksport diramalkan meningkat 5.1% (y/y) pada Ogos berbanding tahun sebelum, di mana ia lebih rendah daripada yang direkod pada Julai yang mencatat kenaikan 7.2%. Import pula diramal naik 10% berbanding 11% sebelum itu.
Ekonomi China meningkat lebih pantas daripada jangkaan 6.9% pada suku kedua yang sejajar dengan pertumbuhan suku pertama.
5. Penetapan polisi monetari Bank of Canada (Rabu)
Bank pusat Kanada akan bermesyuarat pada Rabu dan akan mengumumkan kadar faedah semasa pada pukul 10 malam. Majoriti pasaran masih menjangka kadar akan kekal 0.75% walaupun BoC mengunjurkan akan menaikkan sekali kadar mereka tahun ini.
Bank of Canada telah menaikkan kadar faedah buat pertama kali sejak tujuh tahun lalu dalam mesyuarat sebelum ini pada Julai. Majoriti penganalisis ekonomi menjangka bank pusat akan menaikkan kadar faedah sekali lagi pada Oktober ini.


Pergerakan Semasa Pasaran Tukaran Matawang Pada Awal Sesi Eropah

US dollar didagangkan perlahan berbanding matawang-matawang utama yang lain pada Khamis dengan kebimbangan terhadap ketegangan perdagangan masih berterusan. Selain itu, pelabur juga sedang berhati-hati dengan pasaran baru membangun (emerging market) yang tertekan disebabkan isu perang dagang AS-China.
Tumpuan pasaran ketika ini masih lagi kepada isu perdagangan menjelang pengumuman data NFP pada hari Jumaat.
Indeks US dollar yang mengukur kekuatan matawang greenback berbanding enam matawang yang lain setakat ini merosot sebanyak 0.14% setakat pada pukul 4.54 petang.
Major pair seperti EUR/USD setakat ini didagang hanya 0.03%, di mana GBP/USD merekodkan kenaikan 0.20%. USD/JPY pula merosot sehingga 0.13%, manakala USD/CAD jatuh 0.06%. USD/CHF membuat kejatuhan 0.21%. Pair AUD/USD dan NZD/USD masing-masing membuat kenaikan 0.03% dan 0.11% setakat ini.
 Matawang terkuat setakat ini adalah Swissy (CHF) dan GBP, dan matawang paling lemah adalah USD. Dengan menggabungkan kedua-dua matawang, pasangan matawang USD/CHF dan USD/GBP jatuh 0.22% dan 0.19% setakat ini.
Sentimen pasaran sedikit mendapat kesan positif daripada isu Brexit di mana Jerman bersedia untuk melonggarkan syarat dalam perjanjian peralihan UK. Laporan itu menunjukkan negara terbesar Zon-Eropah, Jerman bersedia untuk “menerima perjanjian dengan syarat yang lebih longgar terhadap hubungan perdagangan dan ekonomi dengan UK di masa hadapan dalam usaha EU untuk memuktamadkan perjanjian.”
Perkembangan dalam rundingan NAFTA menunjukkan Trump menggesa untuk memuktamadkan perjanjian sama ada ia dipersetujui atau tidak. Perdana Menteri Trudeau pula menegaskan bahawa Kanada tidak akan menandatangani perjanjian yang merugikan negaranya.
Antara data yang dikeluarkan pada sesi Asia hari ini adalah imbangan dagangan (trade balance) negara Australia yang merekodkan lebihan dagangan (trade surplus) berkurang sebanyak 20% pada bulan Julai.


Analisis Teknikal GBP/JPY – Timeframe H1 – 2/1/2019

Matawang Sterling pada dagangan Isnin hari terakhir 2018 menunjukkan kenaikan berbanding matawang Yen di mana harga telah membuat kenaikan lebih tinggi dari paras Magic Pivot sehingga ke paras resistance MagicR2 pada indicator Moshed Magic Line. Namun harga kembali ditekan semula lebih rendah dari paras Magic Pivot pada sesi pasaran New York setelah Yen kembali mengukuh dalam suasana pasaran yang kekal berisiko. Jika sentimen yang berisiko terus menguasai pasaran, Yen dijangka akan terus mendominasi sementara pelabur menunggu perkembangan penting Brexit untuk dagangan Sterling.
Pada sesi pasaran Asia hari ini, harga yang bergerak rendah dari paras Magic Pivot 140.058 hari ini terus menunjukkan penurunan dan telah breakout paras support 139.500 sebelum ini dan menguji paras support 139.252 (MagicS1) bersambung pada sesi pasaran Eropah. Jika harga terus bergerak turun ke paras lebih rendah, harga dijangka akan terus mencatatkan paras terendah semasa yang baru ke paras support 138.701 (MagicS2) sebelum penurunan seterusnya berkemungkinan boleh mencecah ke paras sekitar support pada 137.895 (MagicS3).
Namun, jika harga kembali melonjak semula sehingga bergerak lebih tinggi dari paras Magic Pivot hari ini, jangkaan kenaikan awal harga akan menuju ke paras resistance pada 140.609 (MagicR1). Kemudian, harga yang kekal meneruskan kenaikan akan menjadikan paras resistance 141.415 (MagicR2) sebagai paras tumpuan seterusnya di mana paras tersebut dilihat berpotensi untuk menjadi paras SBR (support become resistance) pada chart GBP/JPY. Dan sedikit lagi kenaikan lebih tinggi harga bakal mencapai paras ketinggian baru di sekitar 141.966 (MagicR3).
 Ikuti perkembangan Brexit untuk Januari serta data ekonomi Britain untuk minggu ini dan juga sentimen pasaran semasa di mana akan memberi kesan terhadap pergerakan harga pada chart GBP/JPY. Sentiasa kawal risiko dalam dagangan anda dan untuk analisis teknikal pula, indicator Moshed Magic Line adalah disyorkan untuk kegunaan anda bagi mendapatkan hasil analisis harian yang terbaik.

Paras support: 139.252, 138.701, 137.895.
Paras resistance: 140.609, 141.415, 141.966.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga Minyak Mentah U.S Didagangkan Rendah Dalam Pasaran Asia

Harga minyak U.S didagangkan rendah pada hari Selasa selepas mencapai paras tertinggi 6 minggu lalu semalam, berikutan tindakan Putera Mahkota Mohammed bin Salman, Arab Saudi menangkap beberapa orang berprofil tinggi dibawah akta anti-rasuah. Selain itu, yang turut mendukung peningkatan harga semalam ialah pengurangan aktiviti penggalian minyak.
Minyak mentah WTI (West Texas Intermediate) bagi kontak penghantaran Disember menyusut sebanyak 0.21% setakat ini ke paras $57.23 setong. Harga semasa kini bergerak di atas paras tertinggi dua tahun lalu iaitu di $56.24 setong.
Minyak Brent pula yang didagang ICE Future Exchange di London kini berada di sekitar $64.11 setong iaitu meningkat sebanyak 0.06% setakat pukul 09.55 pagi.
Namun kedua-dua paras harga ini masih berada di paras tertinggi sejak pertengahan 2015.
Putera Mahkota Mohammed bin Salman, Arab Saudi menahan berpuluh individu kanan termasuk putera raja, menteri, bekas menteri dan seorang jutawan terkenal iaitu Putera Al-Waleed bin Talal dan Pengawal Negara, dan keturunan raja iaitu Raja Miteb bin Abdullah.
 Penangkapan ini dikatakan baru sahaja pertama sebagai langkah pencegahan rasuah.
Penganalisis berpendapat, Arab Saudi tidak akan mengubah apa-apa polisi minyak dalam masa sekarang.
Menteri Tenaga Saudi, Khalid al-Falih berependapat bahawa perjanjian pengurangan minyak antara OPEC dan non-OPEC membuahkan hasil namun ia masih belum sempurna.
Pengurangan aktiviti menggali minyak U.S adalah berikutan usaha OPEC bersama Rusia dan 9 pengeluar utama lain yang telah berjanji menghadkan pengeluaran kepada 1.8 juta tong sehari (bdp) sejak Januari lalu dan bakal tamat pada Mac 2018.
Dalam masa yang sama, U.S juga telah mengurangkan 8 loji penggalian minyak pada minggu lepas. Pengurangan ini merupakan pengurangan terbesar sejak Mac 2016 dan ia akan mendorong kepada peningkatan harga.
Menurut penganalisis, walaupun pengeluaran dikurangkan namun permintaan masih kukuh.


Dua Matawang Ini Masih Setia Menanti Pengumuman Yellen

Dollar Australia dan New Zealand kini bergerak lebih rendah dalam sesi dagangan ini.
AUD/USD turun 0.08%.
AUD/USD, 30 minit
 Pelabur kekal berhati-hati menjelang pengumuman bulanan FOMC disamping ketidaktentuan prospek kenaikan kadar.
Sementara itu, NZD/USD jatuh 0.26%.
US Dollar Index yang mengukur kekuatan matawang gergasi melonjak 0.23% kepada nilai yang tertinggi sejak 1 September.

Anda terlepas pengumuman penting BoJ sebentar tadi? Baca artikel ini!


Rishi Sunak Sahkan Tarikh Pembentangan Belanjawan UK – GBP/USD Melonjak Lebih 70 Pips!

Menteri Kewangan UK, Rishi Sunak telah mengesahkan bahawa belanjawan UK 2020 akan tetap dibentangkan pada 11 Mac ini mengikut rancangan awal.
Terdahulu, terdapat spekulasi mengenai tarikh pembentangan itu akan ditangguh susulan perletakan jawatan mengejut oleh Sajid Javid yang sebelum ini memegang jawatan sebagai Menteri Kewangan UK.
Rishi Sunak memaklumkan perkara tersebut melalui laman twitternya bahawa beliau kini sedang bersiap sedia untuk membentangkan belanjawan pertama beliau sejak perlantikannya minggu lalu.
 Keyakinan pelabur terhadap Sunak untuk mematuhi kehendak Perdana Menteri Boris Johnson untuk meningkatkan perbelanjaan kerajaan, dikatakan telah mendorong peningkatan bon kerajaan British sehingga mengatasi hutang Amerika Syarikat dan Zon Eropah pada bulan ini.
Sementara itu, terdapat kemungkinan bahawa beberapa peraturan di bawah pelan belanjawan Javid sebelum ini mungkin ditulis semula oleh Sunak.
Di bawah pelan Javid, ia membolehkan kerajaan menggunakan kos pinjaman yang rendah bagi meningkatkan pelaburan sehingga 20 bilion pound setahun. Dengan ini, ia akan membantu Parti Konservatif pimpinan PM Johnson untuk memenuhi janji-janji pilihan raya mereka sebelum ini.
Susulan kenyataan terbaru oleh Rishi Sunak, ia telah mendorong pasangan matawang GBP/USD untuk melonjak lebih 70 pips selain turut disokong oleh kadar pengangguran UK yang kekal di paras terendah dalam tempoh 45 tahun, iaitu pada 3.8%.


Selagi Anda Tak Tanya Diri Anda Soalan Ni, Selagi Tu Anda Akan Sangkut Dalam Industri Ini

Apa anda nak daripada trading sebenarnya? Kenapa kejar sangat nak jadi trader? Perlu ke belanjakan duit untuk depo dalam akaun? Penting ke bayar buku/kelas untuk belajar trade?
Adakah sebab mahu jadi kaya? Adakah sebab trade ni mengujakan & mendebarkan? Atau sukakan pada cabaran?
Perkara paling penting sebelum menjadi trader adalah wajib tahu apakah motivasi dan matlamat sebenar anda atau sebenarnya tak perlu trader pun?
Trader yang tidak serius dan MALAS akan disebat dibaham dihentam oleh market dengan cepat!
Percayalah, jika anda anggap trade ni ibarat fast money, baik anda pergi Macau atau Vegas untuk berjudi! (mohon jangan buat)
Berbalik pada tujuan dan motivasi, ramai mahu menjadi seorang trader dengan harapan untuk menampung perbelanjaan bulanan, ada yang mahu berhenti kerja dan menjadi trader sepenuh masa dan sebagainya.
Cuma, alang-alang dah masuk dalam industri ini, pastikan tujuan dan matlamat tersebut sangat-sangat jelas dan logik untuk dicapai.
 Elakkan daripada meletakkan matlamat yang sangat kabur seperti “Aku trade sebab nak kaya”.
Pastikan ia jelas!
Contohnya :
“Aku mahu 1% daripada modal setiap trade”
“Aku mahu profit aku boleh cover bayar kereta bulanan”
“Aku nak jumlah profit 5 kali ganda daripada gaji”
Pastikan ia betul-betul jelas dan logik, bukan setakat anda tahu apa yang anda betul-betul nak, tapi anda akan perhatikan progres anda dan akan lihat sama ada semakin baik atau sebaliknya.


AUD/JPY Mula Menunjukkan Potensi Penurunan Selepas Siri Kenaikan Harga Minggu Lalu

Matawang dolar Australia didagangkan lemah hari ini selepas bank pusat Australia dalam mesyuarat dasar monetari pada April telah menetapkan kadar faedah dikekalkan di paras 1.50% seperti yang telah dijangkakan.
Reserve Bank of Australia (RBA) mengulas selepas kadar faedah ditetapkan dengan menyatakan paras kadar yang rendah akan berterusan menyokong ekonomi Australia. Namun bank pusat akan terus memantau kadar pengangguran dan inflasi.
Aussie sebelum ini didagangkan positif berikutan sentimen pada ekonomi China yang kembali meyakinkan para pelabur. Namun, pengukuhan Aussie tidak berpanjangan selepas keputusan penetapan kadar faedah diumumkan.
Jika dilihat dagangan dolar AUD hari ini, harga membuat penurunan pada pasangan matawang utama khususnya berbanding Yen. Harga pada chart AUD/JPY mula menunjukkan corak penurunan setelah siri kenaikan yang berjaya dikekalkan sejak minggu lalu.
Matawang safe-haven Yen pada dagangan hari ini positif ekoran pasaran Asia hari ini yang mencatatkan pemulihan.
Sementara itu, indeks perkilangan PMI di Jepun yang dikeluarkan semalam mencatatkan peningkatan untuk bulan Mac berbanding bacaan pada bulan Februari. Namun angka tersebut menunjukkan penurunan bulan kedua berturut-turut di bawah paras 50.0 mata.
 Pergerakan harga pada chart AUD/JPY hari ini melihatkan harga melonjak ke paras ketinggian baru pada resistance 79.360 (MagicR1) sebelum harga terus membuat penurunan melepasi paras Magic Pivot dan support MagicS1 pada indicator Moshed Magic Line hari ini.
Jika harga terus mengekalkan momentum penurunan, jangkaan penurunan harga akan menuju ke paras tumpuan harga sebelum ini di sekitar support 78.424 (MagicS3). Jika paras tersebut berjaya ditembusi harga, harga berkemungkinan turun lebih rendah menuju ke paras sekitar 78.000.
Namun, jika harga kembali membuat kenaikan semula, paras ketinggian yang dicapai harga pada hari ini bakal diuji semula untuk harga terus mencari paras ketinggian terbaru pada AUD/JPY.
Lihat gambar chart pasangan matawang AUD/JPY di bawah untuk rujukan teknikal analisis anda. Perhatikan juga paras tumpuan penting yang digariskan pada indicator Moshed Magic Line untuk membantu anda mengawal risiko dalam dagangan.

Paras support: 78.892, 78.609, 78.424.
Paras resistance: 79.360, 79.545, 79.828.


Pergerakan Terkini Pasaran Pada New York Open: USD dan GBP Matawang Paling Lemah

US dollar didagangkan di bawah paras tertinggi empat bulan lalu berbanding beberapa matawang pada Khamis dengan fokus pasaran kini beralih kepada data-data ekonomi dan hasil rundingan perdagangan antara AS-China di Beijing.
Indeks US dollar yang mengukur kekuatan matawang greenback berbanding enam matawang lain jatuh 0.30% setakat pada pukul 8.53 malam.
Major pair EUR/USD naik 0.24% dengan GBP/USD naik 0.10%. USD/JPY pula jatuh 0.53%, USD/CAD jatuh 0.11% dan USD/CHF jatuh 0.11%. AUD/USD dan NZD/USD masing-masing merekodkan kenaikan 0.45% dan 0.54% setakat ini.
Matawang paling kuat setakat ini adalah NZD dan Yen, manakala matawang paling lemah adalah USD dan GBP. Dengan menggabungkan matawang paling kuat dan lemah, pair USD/JPY jatuh 0.53% dan NZD/USD naik 0.54%. Manakala pair GBP/JPY dan GBP/NZD masing-masing jatuh 0.47% dan 0.53%.
 The Fed pada Khamis agak neutral dan mengekalkan kadar faedah di paras 1.75%. Bank pusat juga mengatakan inflasi bergerak hampir ke sasaran 2% tetapi dilihat boleh mempertimbangkan jika inflasi sedikit melebihi paras sasaran tersebut. Oleh itu, pasaran melihat The Fed tidak akan begitu aggresif dalam menaikkan kadar faedahnya di masa hadapan.
US dollar agak tertekan dengan pasaran sebelum ini menjangka satu kenaikan kadar faedah yang lebih pantas tetapi jangkaan itu meleset selepas penetapan FOMC.
Pengukuhan matawang NZD ketika ini adalah disebabkan kelemahan US dollar itu sendiri. Bukan NZD sahaja, tetapi AUD juga membuat kenaikan dengan matawang US dollar tertekan disebabkan kejatuhan Hasil-Bon 10-tahun AS.
Faktor kelemahan matawang GBP pula adalah kelemahan data indeks PMI sektor perkhidmatan yang dikeluarkan pada pukul 4.30 petang tadi.


4 Perkara Tumpuan Yang Berlaku Dalam Pasaran Kewangan Pada Hari Ini!

1. Harga Minyak Meningkat Berikutan Ketegangan Di Timur Tengah.
Harga minyak naik sekitar 2% semalaman berikutan tidak terdapat tanda-tanda bahawa ketegangan di Timur Tengah semakin pudar.
Perdana Menteri UK dijadualkan akan mengadakan mesyuarat tergempar pada hari ini selepas kapal tangki milik negara UK di rampas oleh Iran di kawasan Teluk.
Keputusan ini akan menjadi keputusan terpenting terakhirnya sebelum berundur Rabu ini.
2. Ahli The Fed Eric Rosengren Menyatakan Tiada Sebab Untuk Mengurangkan Kadar Faedah.
Presiden Fed Boston, Eric Rosengren membuatkan pasaran terpaksa menilai semula jangkaan mereka berkenaan pelonggaran dasar dari bank pusat A.S pada mesyuarat 30-31 Julai ini.
Rosengren menyatakan bank pusat seperti ECB atau BOJ berkemungkinan mempunyai alasan untuk pelonggaran kadar faedah namun tidak perlu untuk AS.
 3. Pasaran Saham AS Melonjak Naik – Laporan Pendapatan Syarikat Dalam Tumpuan.
Bursa pasaran hadapan Wall Street melonjak sedikit daripada paras kemerosotan minggu lepas.
Pasaran akan memberi tumpuan pada laporan pendapatan syarikat yang akan dikeluarkan pada minggu ini seperti syarikat Halliburton dan RPM International.
4. Matawang Pound Berada dalam Tekanan.
Ekonomi Britain kini terus dilanda kemerosotan, risiko ketidaktentuan politik berkaitan isu Brexit yang terus mendominasi faktor penurunan pada dagangan Pound Sterling dalam pasaran kewangan.
Ahli Parti Konservatif bakal mengundi untuk pemilihan calon sama ada Boris Johnson atau Jeremy Hunt yang manggantikan Theresa May dan keputusan dijadualkan diumumkan pada esok hari. Pada Rabu, Perdana Menteri Britain yang baru sudah bersedia untuk berada di pejabat beliau.
Philip Hammond dan David Gauke telah mengatakan pada hari Ahad bahawa mereka tidak dapat menyokong pengeluaran UK dari Kesatuan Eropah tanpa perjanjian. Pada hari ini Alan Duncan telah mengundur diri dari jawatan menteri.


Ini Perkembangan Terkini Dagangan Matawang US Dolar, Pound Sterling Dan Euro!

Matawang pound masih kekal kukuh berbanding US dolar walapun pengukuhan matawang sedikit terhambat. Disisi lain matawang Euro sedikit kukuh susulan laporan pekerjaan UK pada bulan Julai dikeluarkan menunjukkan pertumbuhan upah kukuh dan sedikit pengurangan dalam kadar pengangguran. Pertumbuhan upah tahunan mencatat bacaan 4% buat pertama kali sejak 2008 namun matawang pound masih dibatasi dengan drama politik Brexit.
Matawang GBP mengukuh sebanyak 0.14% berbanding US dolar pada paras 1.2362 setakat jam 11.10 p.m. Matawang Euro pula didagangkan susut berbanding pound sterling sebanyak 0,07% pada paras 0.8939.
Purata pendapatan mingguan termasuk bonus untuk tiga bulan yang berakhir pada Julai dijangkakan kekal meningkat di paras 3.7% sebaliknya mencatatkan bacaan lebih tinggi iaitu 4.0%.
 Pada ketika ini parlimen UK ditangguhkan selama 5 minggu selepas Perdana Menteri Boris Johnson kehilangan peluang untuk mengadakan pilihan raya umum.
Indeks US dolar yang mengukur dolar greenback berbanding enam matawang utama mula didagangkan kukuh dengan peningkatan sebanyak 0.01% pada paras 98.25 setakat jam 11.15 p.m.
Laporan pekerjaan yang dikeluarkan oleh Jabatan Buruh menunjukkan kekosongan jawatan jatuh sebanyak 31,000 unit kepada bacaan 7.2 juta pada bulan Julai.
Pasaran menjangkakan bahawa Federal Reserve akan mengurangkan kadar faedah sebanyak 25 mata asas pada bulan ini.


Analisis GOLD – Kejatuhan Emas Dilihat Bertahan Pada Zon $1,760

Sentimen pasaran berisiko sebelum ini telah membuatkan komoditi emas bergerak suram berbanding US dolar, sementara raja mata wang itu berjaya meneruskan pengukuhan selepas terbitan data perkhidmatan Amerika Syarikat (AS) tinjauan ISM yang meningkat berbanding jangkaan pada sesi New York semalam.
Kebimbangan pasaran mula mereda selepas Speaker Dewan Rakyat Nancy Pelosi telah berlepas keluar daripada Taiwan tanpa berlaku sebarang masalah walaupun ketegangan antara AS-China dilihat meningkat semula.
Pelabur juga masih berjaga-jaga menantikan penerbitan laporan data pekerjaan NFP AS pada akhir minggu dagangan Jumaat esok.
Turut menjadi tumpuan terhadap jangkaan untuk mesyuarat FOMC bulan September berkemungkinan Federal Reserve (Fed) bakal membuat kenaikan 75 matas asas buat kali ketiga, untuk meneruskan langkah pengetatan agresif berdasarkan pandangan beberapa pegawai Fed.
Lihat pergerakan harga pada carta XAU/USD yang mengukur nilai emas berbanding US dolar pada dagangan semalam, harga berlegar di atas zon sokongan 1760.00 dengan kenaikan harga sekadar menguji paras ketinggian sekitar 1772.00.
Harga juga dilihat terhalang oleh paras Moving Average 50 (MA50) pada rangka masa 1 jam yang dinilai pelabur sebagai isyarat untuk perubahan arah pergerakan harga.
Harga yang menyusut ke zon 1760.00 pada sesi New York semalam dilihat melantun semula sehingga kenaikan diteruskan lebih tinggi bersambung pada dagangan sesi Asia pagi ini (Khamis).
 Bersambung pada dagangan sesi Eropah, harga dilihat telah berjaya menembusi paras halangan MA50 dan turut mengatasi ketinggian yang dicapai pada Rabu semalam untuk berlegar di sekitar paras 1774.00 setakat jam 4 petang waktu tempatan.
Jika harga berjaya mengekalkan kenaikan lebih tinggi, zon rintangan pada zon 1785.00 bakal diuji semula selepas kenaikan harga emas pada Selasa lalu gagal melepasi ke paras lebih tinggi setelah mencatatkan paras ketinggian terbaru 4 minggu tersebut.
Jika halangan tersebut turut berjaya tembusi, harga dijangkakan bakal meneruskan peningkatan sehingga ke zon sasaran 1800.00 yang menjadi tumpuan pada dagangan emas sebelum ini.
Manakala bagi jangkaan penyusutan harga emas pula, zon sokongan pada 1760.00 bakal menjadi tumpuan untuk diuji dan ditembusi sebelum pelabur bersedia setelah menilai isyarat pergerakan bearish harga yang lebih jelas.
Penurunan yang lebih rendah bagi logam kuning dijangkakan bakal terarah ke zon resistance become support (RBS) 1735.00 dan 1720.00 untuk corak penurunan harga yang kekal diteruskan.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pelabur Waspada, GBP/USD Masih Dalam Corak Penurunan Harga

Pound Sterling terus didagangkan berisiko pada awal minggu ini berikutan beberapa faktor yang masih memberi tekanan terhadap mata wang Britain itu.
Pengumuman arahan penutupan ekonomi (lockdown) di UK oleh Perdana Menteri Boris Johnson pada hujung minggu nyata memberi kesan penurunan terhadap Pound.
Berkenaan isu Brexit, rundingan di antara UK bersama Kesatuan Eropah (EU) akan diteruskan pada minggu ini di Brussels.
Penganalisis pasaran menjangkakan bank pusat England (BOE) bakal meningkatkan pembelian bon bernilai £100 bilion untuk menambah suntikan rangsangan bagi ekonomi yang terjejas akibat pandemik.
UK kini telah mencatatkan jumlah kes melepasi angka 1 juta sehingga memaksa langkah penutupan ekonomi dilaksanakan bagi membendung kesan gelombang kedua yang diramalkan lebih buruk berbanding sebelum ini.
Pergerakan harga pada carta pasangan mata wang GBP/USD pada awal minggu telah memperlihatkan penurunan harga melepasi paras terendah minggu lalu mencecah berhampiran paras 1.28500.
Namun, menguji zon RBS (resistance become support) tersebut kembali melihat harga membuat kenaikan semula menguji semula paras halangan Moving Average 50 (MA50) pada timeframe 1 jam pergerakan harga.
 Masih bergerak di sekitar halangan MA50 tersebut, trend masih menunjukkan penurunan harga namun pergerakan harga pada hari ini (Selasa) mendatar menjelang pilihan raya Presiden AS yang menjadi acara tumpuan utama minggu ini.
Jika arah pergerakan harga kekal menurun, zon RBS dengan paras sokongan 1.28500 akan ditembusi sebelum harga menuju zon support lebih rendah pada 1.27600.
Namun, jika harga membuat kenaikan lebih tinggi di atas halangan MA50, sasaran awal harga adalah pada paras penting 1.30000.
Mula memberi isyarat perubahan trend bullish, kenaikan lebih tinggi akan dijangkakan ke zon SBR 1.30600 sebelum ke zon resistance di bawah paras 1.32000.
Dagangan Pound Sterling pada minggu ini bakal dipacu oleh keputusan mesyuarat Bank of England (BOE) pada Khamis.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal USD/JPY – Timeframe H1 – 24/12/2018

Setelah penurunan ketara harga pada chart pasangan matawang safe-haven USD/JPY pada dagangan Rabu minggu lalu, harga kemudian mula bergerak mendatar pada dagangan Khamis di antara paras resistance 111.400 dan paras support sekitar 110.900. Pergerakan harga pada chart USD/JPY banyak dipandu oleh sentimen semasa dalam pasaran berikutan kedua-dua matawang USD dan Yen dikategorikan sebagai matawang safe-haven.
Pada sesi pasaran Asia hari ini, harga yang dibuka sekitar paras terendah dagangan Jumaat penutup minggu lalu kemudiannya menunjukkan sedikit kenaikan menuju ke paras Magic Pivot 111.185 hari ini sebelum kembali bergerak mendatar lebih rendah dari paras tersebut semula. Jika harga dilihat gagal melepasi paras Magic Pivot tersebut, jangkaan harga akan turun menuju ke paras support 110.930 (MagicS1) dan cuba menguji semula paras terendah dagangan penghujung minggu lalu. Sekiranya harga berjaya turun lebih rendah dari paras tersebut, harga bakal menguji pula paras support yang diuji pada dagangan September sebelum ini di sekitar paras 110.659 (MagicS2). Sedikit lagi penurunan harga akan terus mencatatkan paras terendah semasa yang baru pada chart USD/JPY sekitar 110.404 (MagicS3).
Namun, jika harga berjaya membuat kenaikan melepasi paras Magic Pivot hari ini, harga bakal menguji semula paras ketinggian pada dagangan Jumaat lalu di sekitar resistance 111.456 (MagicR1) sebelum kenaikan seterusnya akan menuju pula ke paras resistance 111.711 (MagicR2) yang berada lebih tinggi. Dan paras resistance pada 111.982 (MagicR3) bakal menjadi destinasi tumpuan harga seterusnya jika harga kekal meneruskan momentum kenaikannya.
 Terus pantau sentimen pasaran semasa yang sentiasa mempengaruhi pergerakan harga pada chart pasangan matawang safe-haven USD/JPY ini. Sentiasa jadikan indicator Moshed Magic Line sebagai panduan tambahan yang utama dalam analisis teknikal anda setiap hari bagi terus mendapatkan hasil analisis yang berkualiti.

Paras support: 110.930, 110.659, 110.404.
Paras resistance: 111.456, 111.711, 111.982.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


USD/CAD Menjunam Lebih 200 Pips, Apa Berlaku Pada Matawang Dolar Kanada?

Matawang dolar Kanada diniagakan kukuh menuju penghujung dagangan minggu ini didorong oleh kenaikan pada harga minyak mentah.
Sentimen pasaran minyak semakin menunjukkan pemulihan dengan jangkaan permintaan yang bakal meningkat semula susulan pembukaan ekonomi di negara-negara utama.
Sebelum ini permintaan minyak mentah merosot berikutan lebihan bekalan disebabkan penggunaan yang perlahan ketika penularan wabak pandemik yang menyebabkan kelumpuhan ekonomi seluruh dunia.
Namun, pengukuhan dolar Kanada bakal dihadkan oleh kewaspadaan pelabur menjelang data pekerjaan Kanada yang akan diterbitkan bersama data pekerjaan NFP Amerika Syarikat pada malam ini jam 8.30 malam waktu tempatan.
Kedua-dua data pekerjaan tersebut dijangka diterbitkan dengan angka yang merosot. Kadar pekerjaan diramalkan meningkat tinggi.
Pergerakan harga bagi matawang US dolar dan Loonie pada carta harga pasangan USD/CAD bakal mempamerkan pergerakan volatile pada sesi New York.
Jika diperhatikan dagangan semalam, harga membuat penurunan lebih 200 pips dari paras ketinggian 1.41700 sehingga hampir mencecah paras 1.39500.
 Harga membuat kenaikan yang lemah pada penghujung sesi New York menguji paras 1.4000 sebelum menyambung semula penurunan sehingga ke sesi Asia pagi ini.
Penurunan harga pada dagangan hari ini dilihat menguji paras tumpuan sekitar 1.39300 sebelum harga bergerak mendatar bersambung ke sesi pasaran Eropah.
Jika harga membuat kenaikan, paras tumpuan pada 1.4000 akan diuji semula sebelum menentukan arah pergerakan yang lebih jelas.
Namun jika penurunan berlaku, harga akan turun lebih rendah menuju zon support di paras 1.38600 yang diuji pada penghujung April lalu.
Walau bagaimanapun, pelabur berwaspada untuk pergerakan lebih drastik harga susulan data pekerjaan yang akan diterbitkan sebentar lagi.
Lihat gambar carta pasangan matawang USD/CAD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis Teknikal AUD/USD – Timeframe H1 – 26/11/2018

Matawang dollar AUD berkemungkinan akan didagangkan lebih berhati-hati ekoran ketegangan perangan dagang AS-China kembali hangat melanda pasaran. Presiden Donald Trump dilaporkan telah mengancam akan mengenakan tarif tambahan kepada kesemua barangan import China yang dianggarkan bernilai $267 billion sekiranya Beijing gagal memenuhi tuntutan Amerika Syarikat. Pelabur yang melihat keadaan pasaran kembali berisiko ini akan memberi kesan buruk kepada matawang Aussie sebaliknya faktor ini akan terus mengukuhkan nilai matawang dollar USD berikutan permintaan terhadap matawang safe-haven terus meningkat. Diteliti dagangan Jumaat lalu pada chart pasangan matawang AUD/USD, harga membuat penurunan dari paras Magic Pivot sehingga melepasi paras support MagicS1 pada indicator Moshed Magic Line dan turun mencatatkan paras terendah harian hampir menyentuh paras support MagicS2 sebelum menutup dagangan sesi New York sekitar paras support MagicS1 semula.
Pada sesi pasaran Asia untuk dagangan permulaan minggu ini, harga dilihat bergerak membuat kenaikan dan telah melepasi paras Magic Pivot 0.7235 hari ini. Kenaikan tersebut dilihat telah menyentuh paras resistance pada 0.7251 (MagicR1) pada penghujung dagangan sesi Asia hari ini. Jika harga berjaya meneruskan kenaikan lebih tinggi, harga dilihat akan menguji ketinggian pada lonjakan harga dagangan Rabu pada minggu lalu sekitar resistance 0.7272 (MagicR2). Dan sekiranya harga berjaya mengekalkan pendakian yang dilakukan, harga berpotensi mencapai paras ketinggian pada 0.7288 (MagicR3).
Namun, jika isu perang dagang AS-China dilihat semakin parah, nilai matawang Aussie akan terus merosot dan harga dijangka akan kembali membuat penurunan lebih rendah dari paras Magic Pivot hari ini dan menuju ke paras support 0.7214 (MagicS1) untuk menguji zon tumpuan harga pada chart AUD/USD. Kemudiannya, harga yang terus mengalami kejatuhan dijangka akan menyambung penurunan menuju ke paras support 0.7198 (MagicS2) sebelum penurunan seterusnya boleh mencecah sehingga paras serendah 0.7177 (MagicS3).
 Terus ikuti perkembangan perang dagang yang masih berlarutan dan memberi kesan kepada pergerakan harga pada chart AUD/USD. Gunakan indicator Moshed Magic Line bagi membantu anda mencari paras terbaik untuk posisi dagangan anda pada chart AUD/USD.

Paras support: 0.7214, 0.7198, 0.7177.
Paras resistance: 0.7251, 0.7272, 0.7288.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Pasaran Komoditi Hitam Semakin Tertekan!

Minyak mentah kehilangan momentum pada hari Khamis selepas menjunam satu daripada empat sesi sebelum ini dan didagang berhampiran paras terendah sejak akhir Mac apabila data inventori menunjukkan penurunan yang lebih rendah daripada jangkaan awal.
Pentadbiran Maklumat Tenaga AS memaklumkan bahawa stok minyak mentah AS menjunam kurang daripada jangkaan minggu lepas manakala inventori petrol meningkat kerana permintaan yang kekal melemah, terus menambah kebimbangan terhadap pasaran minyak global
Inventori minyak mentah jatuh sebanyak 930,000 tong pada minggu berakhir 28 April kurang daripada jangkaan sebanyak 2.3 juta tong. Inventori komoditi ini dinilai semakin merosot sejak empat minggu lalu, namun masih didagang 3 peratus lebih tinggi dari setahun yang lalu.
Minyak Brent yang juga menjadi penanda aras antarabangsa menjunam 15 sen atau 0.3 peratus kepada $50.64 setong. Dalam masa yang sama, WTI mentah kehilangan lebih 14 sen atau 0.3 peratus kepada $50.14 setong.
Menurut Bank ANZ, Data EIA juga hanya menunjukkan 930,000 tong penurunan disamping peningkatan pengeluaran dari AS bagi minggu ke-11 berturut-turut.
 Namun begitu, walaupun ledakan stok masih membanjiri pasaran, pelabur terus meneliti dan memantau jumlah pematuhan perjanjian semasa untuk mengurangkan pengeluaran sekitar 1.8 juta tong pada pertengahan tahun ini.
OPEC juga dijangka akan melanjutkan perjanjian tersebut sehingga separuh pertama tahun ini.
Sehingga 1 Mei, Russia dikatakan menyumbang pemotongan pengeluaran paling besar dalam kalangan ahli non-OPEC dengan penurunan kira-kira 300,000 tong sehari sejak mencecah tahap tertinggi pengeluaran pada Oktober lepas.
Bagaimanapun, tinjauan terkini Reuters menunjukkan bahawa kadar pematuhan negara terbabit sedikit merosot.
OPEC dijangka akan bertemu pada 25 Mei bagi memuktamadkan keputusan sama ada ingin melanjutkan perjanjian kepada separuh kedua tahun ini ataupun sebaliknya.
3 Wakil Ekonomi Gergasi Dunia Ini Mula Membincangkan Masa Depan Hubungan AS dan China


Dagangan Komoditi Merosot, USD/CAD Capai Paras Tertinggi 5 Bulan

Matawang komoditi terus didagangkan merosot pada minggu ini berikutan peningkatan risiko wabak Coronavirus yang semakin meruncing pada hujung minggu yang melaporkan jangkitan terus meningkat di luar China.
Termasuk dolar Aussie dan New Zealand, dolar Kanada turut bergerak lemah dalam pasaran ekoran terkesan oleh harga minyak mentah yang terjejas.
Walaupun data inventori minyak mentah Amerika Syarikat mencatatkan peningkatan yang rendah, namun masih gagal untuk menyokong kenaikan harga minyak.
Pelabur juga meragui tindakan pengurangan pengeluaran minyak mentah oleh OPEC akan berjaya mengimbangi semula pasaran minyak mentah global.
Matawang dolar Kanada berbanding US dolar terus diniagakan meningkat mencapai paras ketinggian terbaru melepasi paras resistance 1.33300 semalam pada carta pasangan matawang USD/CAD.
Sejak awal minggu, harga menguji zon RBS (resistance become support) sekitar 1.32700 sehingga semalam dan turut menguji paras sokongan Moving Average 50 (MA50) pada rangka masa 1 jam pergerakan harga di carta USD/CAD.
 Namun harga yang menguji paras resistance 1.33000 sejak awal minggu akhirnya berjaya menembusi ketinggian tersebut sebelum menuju paras 1.33300 yang merupakan paras resistance pada dagangan 2 minggu yang lalu.
Menyambung dagangan pada sesi Asia, harga terus membuat kenaikan ke paras sekitar 1.33470 mencatatkan paras ketinggian terbaru dalam tempoh 5 bulan.
Jika harga berjaya meneruskan kenaikan lebih tinggi, jangkaan kenaikan harga akan menuju pula paras ketinggian pada 1.33800 yang merupakan zon resistance pada dagangan September 2019 lalu.
Namun jika penurunan harga berlaku, harga yang turun lebih rendah dari paras 1.33300 akan kembali menguji paras 1.33000 yang dilihat sebagai zon RBS (resistance become support).
Lihat gambar carta pasangan matawang USD/CAD di bawah untuk rujukan analisis teknikal anda.


Analisis Teknikal GBP/USD – Timeframe H1 – 19/9/2018

Agak menarik pergerakan harga bagi pasangan matawang GBP/USD semalam setelah harga dilihat beberapa kali menguji paras resistance 1.31700 namun gagal ditembusi (breakout) dan harga kelihatan bergerak mendatar di bawah paras tersebut. Pada awal sesi pasaran Asia dibuka hari ini, harga sekali lagi mencuba paras 1.31700 di mana terdapat juga paras resistance MagicR1 (1.3172) pada indicator Moshed Magic Line sebelum harga turun semula ke paras Magic Pivot 1.3145. Kemudian harga bergerak mendatar di mana harga semasa berada pada paras 1.3156 setakat jam 3.29 petang.
Sepertinya, harga ingin kembali menguji semula paras resistance MagicR1 dan jika harga berjaya breakout paras itu, harga dilihat akan menguji paras resistance 1.3198 (MagicR2) di mana kedua-dua paras tersebut dilihat masih dalam satu zon major resistance yang menjadi tumpuan harga. Seterusnya, paras resistance terdekat jika harga membuat sedikit lagi kenaikan adalah pada paras 1.3225 (MagicR3).
 Sebaliknya, jika penurunan harga dibuat, paras jangkaan yang dilihat akan dituju adalah pada paras support 1.3118 (MagicS1) dan seterusnya lebih rendah ke paras support 1.3091 (MagicS2). Seterusnya, pasaran akan melihat reaksi harga pada paras RBS (resistance become support) pada paras 1.30700 sama ada harga berjaya breakout atau kembali membuat kenaikan semula. Paras tersebut juga adalah berdekatan dengan paras support 1.3065 (MagicS3).
Ikuti perkembangan rundingan Brexit dan juga data indeks harga pengguna yang akan dikeluarkan pada 4.30 petang ini di mana bakal memberi kesan terhadap matawang GBP. Perhatikan paras-paras penting pada indicator Moshed Magic Line untuk membantu disesuaikan dalam analisis teknikal anda.

Paras support: 1.3118, 1.3091, 1.3065.
Paras resistance: 1.3172, 1.3198, 1.3225.


Jepun Campur Tangan Kali Ke-2, USD/JPY Junam Bawah ¥150.00

Seperti yang dibimbangi pasaran, Jepun sekali lagi telah bertindak campur tangan dalam pasaran kewangan pada penutup dagangan minggu lalu selepas melakukannya pada 4 minggu sebelum itu.
Situasi tersebut sebenarnya telah menjadi faktor yang membuatkan pelabur berwaspada beberapa minggu sebelum ini lagi dengan kejatuhan Yen berbanding US dolar berterusan sehinggalah mencecah paras ¥150.00.
Walaupun sebelum ini pasaran memahami dasar monetari longgar yang dikekalkan oleh Bank of Japan (BOJ) sebagai strategi kestabilan ekonomi, namun kejatuhan Yen ke paras terendah sejak 1990 berbanding US dolar menjadi satu perkara yang membimbangkan.
Pada 22 September lalu, kerajaan telah bertindak campur tangan ketika harga mencapai paras ¥145.90, namun peningkatan Yen tidak bertahan lama apabila US dolar terus memberikan tekanan.
Pada Jumaat lalu, dapat diperhatikan pergerakan harga pada carta pasangan mata wang USD/JPY apabila harga memuncak ke paras ketinggian 151.90 mengundang sekali lagi campur tangan oleh Jepun.
Sesi terakhir minggu lalu menyaksikan harga menjunam dari ketinggian tersebut sehingga mencecah paras 146.00 kesan tindakan campur tangan yang berlaku.
Pergerakan tak menentu Yen berterusan pada pembukaan dagangan awal minggu ini apabila pelabur menyaksikan pergerakan volatile pada carta USD/JPY di awal sesi Asia semalam.
Lonjak ke paras 149.700, junam mencecah 145.500.
 Pergerakan harga mula mereda di sesi Eropah dan New York semalam di sekitar 149.00, namun melihatkan harga bergerak di bawah halangan Moving Average 50 (MA50) untuk isyarat trend bearish buat harga.
Untuk jangkaan penurunan semula harga, paras sekitar 147.00 atau 145.900 dilihat akan menjadi antara tumpuan menarik.
Sementara jika kenaikan harga pula yang berlaku, paras 150.00 dilihat sebagai rintangan awal sebelum kenaikan yang diteruskan akan mencapai kembali ketinggian 151.900 yang dicapai minggu lalu.
Namun, jika harga kekal menunjukkan kenaikan, pelabur akan kekal waspada untuk tindakan campur tangan Jepun pada bila-bila masa dalam pasaran.
Sementara, mesyuarat polisi BOJ akan turut menjadi tumpuan pada Jumaat ini.
Lihat gambar carta harga pasangan mata wang USD/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


5 Berita Forex Penting Tumpuan Pasaran Minggu Ini (8-12 April 2019)

Berikut adalah sebahagian data-data ekonomi penting yang akan menjadi tumpuan pasaran sepanjang minggu ini.
Data Pertumbuhan GDP di UK (Rabu 4.30 Petang): Selain dilanda isu Brexit, ekonomi di UK pada permulaan tahun ini mencatatkan kadar pertumbuhan yang pesat di paras 0.5%. Jangkaan pertumbuhan untuk bacaan Februari berkemungkinan mencatat pertumbuhan pada kadar 0.2%. Turut dikeluarkan bersama adalah data pengeluaran kilang yang turut dijangka menurun.
Penetapan kadar faedah di Eropah (Rabu 7.45 Malam): Jangkaan pasaran terhadap mesyuarat polisi kali ni adalah kadar faedah bakal dikekalkan oleh bank pusat di paras sifar seperti sebelum ini. Bank pusat Eropah telah menyatakan kenyataan yang dovish sebelum ini dan juga mengumumkan pelancaran pinjaman jangka masa panjang serta menurunkan unjuran. Ulasan susulan oleh Presiden Mario Draghi akan menjadi fokus pasaran.
 Data Inflasi di Amerika Syarikat (Rabu 8.30 Malam): Data indeks harga pengguna dilihat menunjukkan penurunan beberada bulan sebelum ini terkesan pada harga tenaga yang rendah namun dijangka akan kembali meningkat. Angka bacaan inflasi untuk kali ini dijangka sedikit meningkat kepada 0.3% berbanding 0.2% sebelum ini. Kadar inflasi teras juga dijangka meningkat 0.2% berbanding 0.1% sebelum ini.
Minit Mesyuarat FOMC (Khamis 2:00 Pagi): Federal Reserve dengan kenyataan dovish pada mesyuarat Mac memberi isyarat tiada kenaikan kadar untuk tahun 2019 dan mengumumkan bakal menamatkan program pengurangan pada penyata imbangan pada September. Komen terhadap inflasi dan pertumbuhan ekonomi bakal dipantau.
Sentimen Keyakinan Pengguna di Amerika Syarikat (Jumaat 10:00 Malam): Data keyakinan pengguna tinjauan Universiti of Michigan dilihat stabil pada catatan 98.4 mata pada bulan Mac selepas penurunan pada bacaan awal tahun ini. Ukuran ini adalah dianggap sebagai petunjuk utama terhadap sentimen pengguna. Jangkaan tinjauan kali ini berkemungkinan mencatatkan bacaan sekitar 98.1 mata.


Ulasan Pengumuman Pilihanraya UK, Matawang GBP Bakal Berhadapan Volatility Tinggi

Pengumuman Theresa May yang akan mengadakan pilihanraya umum pada 8 Jun 2017 sebentar tadi telah menyebabkan volatility (turun-naik) yang tinggi dalam pasaran.
Perdana Menteri May dilihat mahu mendapatkan majoriti yang lebih banyak di Parlimen UK dengan rundingan bersama Kesatuan Eropah (EU) semakin dekat. Jika May mendapat majoriti yang lebih banyak di House of Common, ini akan mengukuhkan kedudukan UK untuk mendapatkan perjanjian yang lebih baik.
Matawang GBP jatuh sebelum May mula berucap petang tadi di mana spekulasi yang mengatakan bahawa May akan mengumumkan peletakan jawatannya berikutan masalah kesihatan. Namun Gbp/Usd melonjak semula sebanyak 160 pip dari 1.2514.
 Matawang GBP (Great Britain Pound) melonjak tinggi semasa ucapan sebenar berlangsung yang disebabkan kelegaan pasaran bahawa ia bukanlah berkaitan masalah kesihatan Theresa May. Kini Gbp/Usd didagang di sekitar 1.2676 semasa artikel ini ditulis.
Majoriti yang lebih banyak dalam kerajaan akan menjadi satu perkara positif kepada Sterling di mana ia akan mengukuhkan rundingan Brexit dengan Kesatuan Eropah dan akan mengurangkan sokongan kepada Scottish National Party yang akan mengurangkan risiko referendum kedua Scotland.
Walaubagaimanapun, pasaran UK akan berhadapan dengan volatility yang semakin meningkat dalam kesemua aset pelaburan dalam nilai Sterling. Terdapat juga spekulasi di mana May akan mengubah pendiriannya dalam rundingan Brexit jika beliau mendapat mandat yang baru dalam pilihanraya 8 Jun nanti.
Berikutan pengumuman ini, perhatian kini akan terarah kepada pengundian Parlimen pada Rabu dengan matawang Gbp dijangka akan menjunam jika pembangkan dari parti buruh enggan mengundi pilihanraya yang lebih awal.


Analisis Teknikal USD/JPY – Timeframe H1 – 10/12/2018

Jika diimbas pada dagangan penghujung minggu lalu pada chart pasangan matawang safe-haven USD/JPY, harga dilihat gagal membuat penurunan lebih rendah melepasi paras support 112.300 pada dagangan Khamis sebelum kembali pantul bergerak mendatar pada dagangan Jumaat sementara menunggu laporan data pekerjaan NFP pada malamnya. Setelah data pekerjaan NFP dikeluarkan menunjukkan bacaan yang lemah, harga membuat sedikit penurunan melepasi paras Magic Pivot dan berlegar di sekitar paras tersebut sehingga sesi pasaran New York berakhir dan menutup dagangan untuk minggu tersebut.
Pada sesi Asia permulaan minggu ini, harga terus dilihat membuat penurunan sehingga melepasi paras support 112.520 (MagicS1) dan meneruskan lagi penurunan sehingga ke paras support 112.348 (MagicS2) di mana harga menguji kembali paras harga yang gagal ditembusi pada minggu lalu. Jika harga terus ditekan sehingga melepasi paras tersebut ke paras lebih rendah, jangkaan harga akan menuju ke paras support 112.144 (MagicS3).
Namun, jika harga kembali membuat lonjakan sehingga bergerak lebih tinggi dari paras Magic Pivot 112.724 hari ini, harga dilihat akan menuju ke paras resistance terdekat dahulu di paras 112.896 (MagicR1). Kemudian, destinasi tumpuan harga pada kenaikan seterusnya adalah dilihat pada paras resistance 113.100 dan pasaran akan melihat reaksi harga pada paras tersebut. Jika harga berjaya menembusi paras tersebut, paras resistance pada 113.272 (MagicR3) dijangka akan menjadi paras tumpuan yang seterusnya.
 Terus beri tumpuan terhadap perubahan sentimen pasaran semasa dan faktor-faktor yang menyumbang kepada pergerakan harga pada chart pasangan matawang safe-haven USD/JPY. Untuk teknikal analisis pula, indicator Moshed Magic Line dilihat sebagai salah satu alternatif terbaik untuk meningkatkan kualiti dagangan harian anda.

Paras support: 112.520, 112.348, 112.144.
Paras resistance: 112.896, 113.100, 113.272.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Terjadi Pada Carta NZD/USD Selepas Mesyuarat RBNZ

Walaupun Reserve Bank of New Zealand (RBNZ) meneruskan kenaikan kadar faedah yang agresif pada mesyuarat polisi Ogos, namun masih gagal untuk menyokong pengukuhan kepada mata wang dolar New Zealand.
Menjadi tumpuan pada keputusan mesyuarat di sesi Asia pagi ini, RBNZ mengekalkan kenaikan kadar faedah yang agresif buat kali ke empat berturut-turut sebanyak 50 mata asas membuatkan kadar faedah semasa berada pada paras 3.00%, tertinggi 7 tahun.
Kenaikan tersebut dijangkakan bakal membuatkan penurunan terhadap kadar inflasi dalam tempoh terdekat disebabkan oleh kejatuhan harga bahan api dan penstabilan kos penghantaran dan RBNZ juga memaklumkan bahawa paras inflasi hanya bakal kembali kepada sasaran bank pusat menjelang pertengahan 2024.
Selain daripada itu, permintaan dalam ekonomi telah berjaya bertahan sepanjang separuh tahun pertama 2022, dengan kekangan oleh bekalan global yang terjejas, kekurangan tenaga buruh dan tahap penyakit yang tinggi akibat COVID-19 dan penyakit lain.
Kenyataan susulan Gabenor Adrian Orr, RBNZ tidak menjangkakan sebarang kemelesetan tetapi melihat pertumbuhan ekonomi berada di bawah jangkaan.
Manakala bagi mata wang US dolar pula dilihat bergerak sedikit perlahan berbanding pengukuhan yang dipamerkan pada awal minggu dengan kemungkinan pelabur mengambil langkah berwaspada menjelang terbitan data jualan runcit Amerika Syarikat (AS) serta minit mesyuarat FOMC yang akan menjadi tumpuan.
Mengukur pergerakan harga pada carta pasangan mata wang NZD/USD, harga pada pembukaan sesi dagangan awal minggu telah tergelincir sekitar 100 pips sehingga mencecah ke zon 0.63500 selepas mengakhiri corak bullish harga minggu lalu.
Penurunan diteruskan pada dagangan Selasa semalam melepasi zon 0.63500 dengan paras terendah terbaru dicecah sekitar 0.63150 sebelum harga sedikit meningkat menuju ke penghujung sesi New York untuk menutup dagangan di bawah zon 0.63500.
Bersambung pada sesi dagangan Asia pagi ini, harga yang berlegar di bawah zon 0.63500 kemudiannya telah melonjak sekitar 50 pips susulan keputusan mesyuarat polisi RBNZ untuk reaksi awal kenaikan kadar diteruskan oleh bank pusat itu.
 Namun, kenaikan tidak bertahan lama apabila harga mula menunjukkan penyusutan semula selepas mencapai paras 0.63800 dan menguji paras terendah harian pada Selasa semalam dengan jangkaan untuk menyambung penurunan pada sesi berikutnya.
Kenaikan awal harga juga dilihat gagal untuk melepasi halangan Moving Average 50 (MA50) pada rangka masa 1 jam di carta NZD/USD sebelum berundur semula, memberi isyarat untuk harga menyambung pergerakan trend bearish.
Sekiranya harga meneruskan kejatuhan ke paras yang lebih rendah, harga dijangkakan bakal menyusut sehingga ke paras 0.62000 selepas melepasi beberapa zon tumpuan seperti pada 0.62400 dan mencatatkan paras terendah terbaru 3 minggu.
Untuk sasaran lebih rendah jika trend penurunan harga kekal berterusan, pelabur berkemungkinan akan memberi tumpuan pada zon harga 0.61000.
Namun, waspada sekiranya harga kembali membuat lonjakan semula dan melepasi zon 0.63500 dan halangan MA50 sebelum memberi isyarat perubahan trend bullish semula.
Harga bakal meningkat untuk menguji zon-zon rintangan yang menjadi tumpuan pada minggu lalu seperti pada 0.62400 sebelum menuju pula ke sekitar 0.64600.
Melepasi zon-zon berikut akan mencatatkan paras ketinggian terbaru 11 minggu dengan jangkaan tumpuan seterusnya adalah pada ketinggian paras 0.65500 pula yang diuji pada dagangan Jun lalu.
Lihat gambar carta harga pasangan NZD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis teknikal AUD/USD – Timeframe H4 – 21/5/2018

Jika diperhatikan, harga AUD/USD mulai berpotensi membentuk wave ke arah kenaikan sejak minggu lalu dan ia telah breakout LH terhampir iaitu 0.7550 dan berpotensi membentuk pattern inverse head & shoulder. Ini menunjukkan kebarangkalian untuk ia mulai bullish adalah tinggi selagi ia tidak breakout Key Support 0.7464 ini.
 Jika breakout 0.7550 ini, AUD/USD berpotensi untuk kembali bullish dan target yang berpotensi dicapai adlaah sekitar harga 0.7580 atau ke 0.7615. Walaubagaimanapun, jika AUD/USD breakout minor bullish trendline ini, ia berkemungkinan akan menguji semula level Key Support 0.7464 ini.
Oleh itu, selagi ia tidak breakout trendline ini, AUD/USD masih berpotensi untuk bullish setakat hari ini secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Sektor Ekonomi Eropah Semakin Menderita Angkara Lockdown Kedua!

Ekonomi Eropah terus menerima tekanan daripada penutupan terbaru yang dilaksanakan untuk membendung kebangkitan semula kes coronavirus.
Data PMI terbaru menunjukkan penguncupan yang lebih pantas dalam aktiviti perniagaan Perancis pada bulan Januari, sebahagiannya didorong oleh pelaksanaan sekatan coronavirus lebih ketat. Ia mempamerkan penguncupan untuk bulan kelima berturut-turut dengan penyedia perkhidmatan mencatatkan penurunan lebih besar berbanding sebelumnya.
Berbeza pula dengan aktiviti pembuatan di Perancis yang memperlihatkan pengembangan lebih baik daripada dijangkakan pada bulan ini.
Sektor pembuatan di Jerman pula masih mencatatkan pertumbuhan walaupun sedikit tersasar daripada ramalan pasaran dan bacaan terdahulu. Sementara aktiviti perkhidmatan Jerman masih merekodkan penyusutan, namun lebih baik daripada dijangkakan.
 Secara keseluruhannya, aktiviti perniagaan di Zon Eropah kekal di bawah penguncupan, jatuh ke paras terendah dua bulan pada bulan Januari.
Menurut ketua ekonomi perniagaan di IHS Markit, Zon Eropah nampaknya tidak boleh mengelak daripada mengalami kemelesetan dua kali ganda berikutan prestasi yang dipamerkan dalam data terbaru.
Dalam pada itu, selain data ekonomi di Zon Eropah, pasaran juga diperlihatkan dengan penerbitan data dari UK yang menyaksikan penurunan ketara dalam kedua-dua sektor.
Sektor pembuatan UK jatuh ke paras terendah 7 bulan dan jauh tersasar dari ramalan pasaran dan bacaan yang dicatatkan pada bulan sebelumnya.
Sementara aktiviti perniagaan pula menerima tamparan daripada pelaksanaan sekatan yang lebih ketat sehingga menyebabkan pengurangan dalam perbelanjaan pengguna, dengan mencatatkan penguncupan lebih besar pada Januari.


Buku Belajar Analisis Fundamental untuk Forex Trader telah dilancarkan oleh Moshed!

Salam sejahtera
Apa khabar semua pembaca dan follower website Moshed.com? Harap semua sihat sentiasa.
Penantian ramai trader sejak bertahun lamanya sudah tiba. Satu-satunya buku belajar Analisis Fundamental khas untuk Forex Trader dalam Bahasa Melayu.
Pertama di Malaysia dan sudah tentu pertama di dunia!
Buku ini mempunyai 22,796 patah perkataan yang bakal merungkai kesemua persoalan anda tentang bagaimana untuk menganalisis pasaran melalui sudut kefahaman fundamental.
Pendek kata, “bagaimana nak trade forex guna Fundamental?” “Bagaimana nak trade news?” “Bagaimana nak trade guna berita forex?”
Semua lengkap saya huraikan satu persatu dalam buku tersebut! Dalam Bahasa Melayu mudah faham.
Pernah tak terfikir, bagaimana nak guna berita ekonomi, berita forex dan sentimen semasa untuk trade forex? Inilah jawapannya!
 Tahap buku ini adalah sesuai bagi yang nak belajar fundamental dari zero sehingga advanced. Semua lengkap dalam satu buku. Saya yakin, anda masih belum mempunyai ilmu ini!
Jika anda tanya saya, siapakah yang sesuai dapatkan buku ini, saya jawab “semua pembaca Moshed.com wajib dapatkan Buku Analisis Fundamental untuk Forex Trader ini!” Ya wajib!
Selepas membaca buku ini, anda akan mempunyai “deria ke-enam” untuk menganalisa pasaran melalui satu sudut yang lain.
Ini juga adalah supaya anda faham tentang intipati artikel yang disiarkan di Moshed.com setiap hari. Ilmu ini anda perlukan untuk faham pasaran forex dari sudut yang berbeza.
Buku ini juga berdaftar dengan Perpustakaan Negara dan mempunyai nombor ISBN. Rare betul buku forex masuk perpustakaan negara. He he!
Buku ini sedang viral di Facebook dan sosial media kerana tersangat rare, sejak pelancarannya pada 29 May. Sejak pelancarannya tak putus-putus tempahan diterima, ini adalah kerana dengan hanya RM90 sahaja, anda dapat memiliki buku ini dan belajar Fundamental dari Zero to Hero!
Saya cadangkan anda cepat-cepat klik info lanjut di bawah dan baca sampai habis ya!
Info lanjut > Buku Analisis Fundamental Untuk Forex Trader – KLIK SINI
Terima kasih kerana sentiasa menyokong dan membaca Moshed.com
Moshed Mohamad
Pengasas,
Moshed.com
Ekonomi Global dalam Bahasa Lokal


Analisis Teknikal GBP/JPY – Timeframe H1 – 3/12/2018

Pergerakan harga pada chart pasangan matawang GBP/JPY dilihat mendatar pada dagangan penghujung minggu lalu di mana pada Jumaat, harga kelihatan menguji paras Magic Pivot namun gagal melepasi kenaikan ke paras lebih tinggi dan kembali didagangkan rendah semula sekitar paras 144.600. Matawang Yen pada minggu ini dijangka akan terus didagangkan lemah berikutan sentimen semasa pasaran kembali pulih dan tidak memihak kepada matawang safe-haven. Sterling pula akan memberi reaksi terhadap perkembangan pada isu Brexit yang masih samar-samar mencari jawapan yang jelas dan ini sedikit membimbangkan para pelabur.
Pada sesi pasaran Asia hari ini, terdapat jarak (gap) pada pembukaan harga untuk sesi dagangan permulaan minggu ini sedikit tinggi daripada paras harga ditutup minggu lalu. Harga yang memulakan dagangan pada resistance 145.046 (MagicR1) dilihat turun menyentuh paras Magic Pivot 144.789 pada awal sesi dagangan Asia sebelum kembali naik dan bergerak di sekitar paras resistance MagicR1 sehingga bersambung ke sesi pasaran Eropah. Jika harga berjaya membuat kenaikan lebih tinggi, harga akan menuju ke paras resistance 145.533 (MagicR2) dan sedikit lagi kenaikan akan menguji pula paras resistance 145.790 (MagicR3) yang gagal ditembusi setelah diuji beberapa kali pada November lalu.
Namun, jika harga membuat penurunan lebih rendah dari paras Magic Pivot hari ini, paras awal yang dilihat akan dituju harga adalah pada support 144.302 (MagicS1). Kemudiannya harga akan turun menguji pula paras support 144.045 (MagicS2) di mana kedua-dua paras tersebut dilihat berada di zon tumpuan harga yang seriingkali diuji pada penurunan harga ssepanjang November. Jika harga berjaya melepasi paras tersebut, harga akan mencatatkan paras terendah semasa yang baru pada chart GBP/JPY berkemungkinan ke paras sekitar 143.558 (MagicS3).
 Ikuti perkembangan rundingan Brexit dan juga perubahan pada sentimen dalam pasaran semasa yang mana akan mempengaruhi pergerakan harga pada chart GBP/JPY. Indicator Moshed Magic Line adalah disyorkan untuk kegunaan pada analisis teknikal harian anda dan lihat keberkesanan pada paras-paras harga yang disediakan.

Paras support: 144.302, 144.045, 143.558.
Paras resistance: 145.046, 145.533, 145.790.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Data API Dijangka Terus Menyelubungi Pasaran Minyak Mentah Global

Minyak mentah global jatuh ke paras terendah tiga minggu lepas dengan minyak WTI ke paras $51.27 dalam pembukaan pasaran hari ini. Manakala ‘Brent-oil‘ ke paras terendah $54.45 setong. Hal ini berikutan rekod kenaikan stok minyak API yang tertinggi minggu lepas.
Data terbaru inventori minyak mentah yang dikeluarkan oleh Institut Petroleum Amerika (API) merekodkan penambahan stok sebanyak 14.23 juta tong pada minggu berakhir 3 Februari berbanding minggu sebelum ini yang mencatatkan kenaikan 5.8 juta tong. Data kali ini terlalu tinggi berbanding jangkaan pasaran iaitu peningkatan 2.5 juta tong.
Data kali ini adalah penting berikutan penambahan stok yang direkodkan beberapa minggu lepas.
 Stok gasolin pula merekodkan peningkatan 2.9 juta tong berbanding 1.37 juta tong yang direkodkan minggu lepas. Secara keseluruhan, penambahan stok yang begitu tinggi ini akan menjejaskan keyakinan kepada pasaran. Kebimbangan semakin memuncak bahawa terdapat lebihan bekalan di dalam pasaran dan kurangnya permintaan kepada komoditi ini.
Ketika ini, harga minyak WTI (West Texas Intermediate)  didagangkan di paras $51.66 setong berbanding paras tertinggi yang dicapai minggu ini pada Isnin di $54.13.
Manakala minyak Brent (Brent-oil) ketika ini didagangkan di paras $54.73 jatuh dari paras tertinggi yang direkodkan minggu ini pada harga $57.13 setong.
Data inventori minyak oleh EIA (Energy Information Administration) akan menjadi perhatian trader komoditi yang akan dikeluarkan pada pukul 11.30 malam ini.


Kenaikan EUR/JPY Minggu Ini Beri Petunjuk Awal Sentimen Pasaran Berubah?

Terdapat petunjuk perubahan sentimen pasaran jika penganalisis menilai pergerakan harga pada carta pasangan mata wang EUR/JPY untuk minggu ini.
Harga telah pamerkan kenaikan sejak awal minggu dari paras terendah harga dicecah Isnin lalu sekitar 124.500 yang menjadi support harga.
Kenaikan harga tersebut menunjukkan mata wang Yen mula kehilangan momentum semula dalam pasaran selepas beberapa minggu sebelum ini mengukuh disokong oleh sentimen pasaran berisiko ekoran krisis perang Rusia-Ukraine yang berlanjutan.
Namun, pelabur tetap berwaspada terhadap dagangan Euro walaupun berjaya menunjukkan peningkatan berbanding Yen menjelang keputusan mesyuarat bank pusat Eropah (ECB) pada Khamis yang berkemungkinan boleh memberi tekanan semula terhadap Euro jika ECB kekal sampaikan kenyataan bernada dovish bagi dasar monetari.
Kenaikan harga pada carta EUR/JPY telah melepasi paras halangan Moving Average 50 (MA50) pada rangka masa 1 jam pergerakan harga memberi isyarat bahawa trend bearish yang berterusan beberapa minggu ini mungkin berakhir.
Menyambung dagangan pada hari ini (Rabu), harga memulakan kenaikan dari paras 126.00 pada pembukaan sesi Asia namun pergerakan harga perlahan dan berlegar di sekitar 126.500 sehingga ke awal sesi Eropah.
Kenaikan harga dijangkakan untuk menuju ke paras 127.400 bagi menguji zon SBR (support become resistance) terbaru harga selepas penurunan harga minggu lalu berjaya tembusi paras tersebut.
 Untuk unjuran kenaikan lebih tinggi, paras 128.00 hingga 128.500 menjadi antara zon tumpuan untuk pelabur menilai reaksi harga bagi petunjuk pergerakan selanjutnya.
Sebaliknya, jika sentimen pasaran bertambah risiko dan meningkatkan semula tarikan terhadap Yen, harga bakal menyambung semula penurunan pada minggu lalu.
Zon support pada 124.500 bakal kembali diuji sekali lagi selepas penurunan di awal minggu gagal tembusi zon tersebut.
Penurunan lebih rendah dijangkakan untuk menuju sekitar paras 123.00 sekaligus mencatatkan paras terendah terbaru 16 minggu.
Lihat gambar carta harga pasangan EUR/JPY di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal USD/CAD – Timeframe H1 – 25/10/2018

Setelah beberapa hari matawang CAD didagangakn berhati-hati oleh pelabur, persoalan akhirnya terjawab di mana Bank of Canada tetap meneruskan kenaikan kadar faedah dari 1.50% kepada 1.75% yang diumumkan pada jam 10.00 malam semalam. Dengan itu, nilai matawang CAD terus melonjak di mana jika dilihat pada pergerakan harga pada pasangan matawang USD/CAD, harga telah menjunam sehingga 130 pips dari paras Magic Pivot melepasi ketiga-tiga paras support pada indicator Moshed Magic Line dan telah mencecah ke paras terendah sekitar 1.29700 pada sesi pasaran New York semalam.
Pada sesi pasaran Asia hari ini, harga dilihat bergerak perlahan di sekitar paras Magic Pivot 1.3041 dan sedikit membuat penurunan untuk bergerak rendah dari paras tersebut bersambung ke sesi pasaran Eropah. Harga semasa berada di paras 1.30330 setakat jam 3.28 petang. Jika harga menyambung semula penurunan yang dibuat semalam, jangkaan harga akan menguji semula paras low semalam iaitu sekitar paras support 1.2982 (MagicS1). Seterusnya, harga bakal ditekan ke paras lebih rendah sehingga dijangka ke paras support yang berada di 1.2909 (MagicS2) di mana harga perlu menguji terlebih dahulu paras major support pada 1.29300. Namun, jika momentum penurunan harga yang diteruskan oleh pengukuhan Loonie gagal dihalang oleh USD, harga berpotensi untuk mencecah ke paras support 1.2849 (MagicS3) untuk harga membuat paras lower low yang baru.
Namun, jika sebaliknya yang berlaku dalam pasaran dan CAD mula didagangkan lemah semula, kesempatan ini akan dimanfaatkan oleh USD untuk melonjakkan semula harga ke paras resistance 1.3114 (MagicR1) untuk harga menguji semula zon ketinggian harga yang belum berjaya ditembusi sebelum ini. Jika harga berjaya melepasi paras tersebut, harga bakal mencari paras ketinggian terbaru berkemungkinan ke paras resistance 1.3173 (MagicR2). Sekiranya harga masih mampu meneruskan kenaikan lebih tinggi melepasi paras resistance MagicR2, harga dijangka berpotensi melonjak sehingga ke paras 1.3246 (MagicR3) dan mengatasi paras ketinggian yang dicapai harga pada September lalu.
 Jangkaan pasaran bahawa AUD berkemungkinan didagangkan mengukuh dalam masa terdekat ini jika tiada sebarang isu yang memberi kesan terhadap perubahan nilai matawang Aussie itu namun pelabur tetap berhati-hati untuk sebarang kemungkinan. Tentukan paras support dan resistance terbaik pada chart AUD/USD dengan membandingkan dengan paras harga yang telah disediakan pada indicator Moshed Magic Line.

Paras support: 1.2982, 1.2909, 1.2849.
Paras resistance: 1.3114, 1.3173, 1.3246.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Undian “Pelan B” Brexit Ditolak, USD Gelisah Menantikan Keputusan Mesyuarat FOMC

Matawang Sterling mula menunjukkan kejatuhan pada nilai dagangannya setelah ahli Parlimen Britain mengundi untuk tidak bersetuju kepada pelan rancangan Theresa May untuk menghalang daripada risiko berlaku situasi kekecohan Brexit tanpa perjanjian. Dengan berbaki dua bulan lagi untuk Britain secara rasminya meninggalkan Kesatuan Eropah (EU), Parlimen mengarahkan Perdana Menteri Theresa May untuk berunding semula berkenaan perjanjian keluar di mana EU tetap dengan pendirian tidak berubah. Sterling sebelum ini melonjak sekitar tiga peratus kenaikan pada dagangan Januari dipacu oleh jangkaan optimis pasaran bahawa Britain mampu menghindari situasi Brexit tanpa perjanjian. Para pelabur turut menjangkakan Sterling akan meneruskan pengukuhan, sebaliknya dagangan Sterling kembali goyah setelah penggubal undang-undang di Parlimen telah menolak “pelan B” May awal pagi tadi. Tarikh rasmi pengunduran Britain dari EU masih kekal ditetapkan pada 29 Mac ini.
 Sementara itu, matawang dolar USD pula masih dilihat bergerak mendatar sejak awal dagangan minggu ini sehingga semalam berikutan pasaran berwaspada menantikan penetapan kadar faedah pada mesyuarat FOMC pada awal pagi esok. Jangkaan kadar faedah akan dikekalkan di mana situasi semasa tidak menyokong bank pusat untuk meneruskan proses pengetatan dasar monetari mereka setelah empat kali kenaikan kadar berlaku pada tahun lalu. Pada Jumaat pula, laporan data pekerjaan NFP di Amerika Syarikat pula akan menjadi tumpuan utama sebagai penutup tirai dagangan minggu ini.
Matawang komoditi dolar AUD masih terkesan daripada isu perang dagang dan juga kes penahanan Ketua Pegawai Kewangan Huawei Technologies, Meng Wanzhou. Timbalan Perdana Menteri China, Liu He akan meneruskan rundingan dagang baru pada Rabu dan Khamis di Washington dan sebarang keputusan akan turut mempengaruhi pergerakan nilai matawang Aussie. Namun, pada sesi pasaran Asia pagi ini Aussie mula menunjukkan kenaikan pada nilai dagangannya setelah data indeks harga pengguna (CPI) di Australia menunjukkan peningkatan pada angka bacaan. Kadar inflasi yang dijangka kekal di paras 0.4% sebaliknya mencatatkan kenaikan kepada 0.5% dan memberi isyarat bahawa perkembangan ekonomi dalam keadaan yang baik. Namun, bank pusat Australia perlu mempertimbangkan faktor lain juga selain daripada kadar inflasi tersebut sebelum membuat keputusan pada tindakan kenaikan kadar.


GBP/USD Tembus Rekod Baru Lagi, Harga Hampiri Paras $1.2900

Masih lagi rancak seperti reaksi pergerakan pasaran pada penutup minggu lalu, carta harga pasangan mata wang GBP/USD pada pembukaan awal minggu semalam memaparkan turun naik harga dalam julat 100 pips.
Pada Jumaat lalu, harga telah melonjak ke paras ketinggian 1.28500, namun pada sesi Asia dan Eropah semalam (Isnin), harga telah pamerkan penyusutan semula sehingga ke paras 1.27500.
Pembukaan sesi New York menyaksikan pengukuhan awal US dolar ketika pegawai-pegawai Federal Reserve (Fed) masih melihat kenaikan kadar faedah akan diteruskan lagi pada mesyuarat FOMC selepas ini.
Namun, kenyataan berkenaan kitaran pengetatan dasar oleh bank pusat yang semakin menghampiri penghujungnya telah membuatkan US dolar ketara menyusut semula.
Mata wang Pound pada sesi Eropah sebentar lagi dijangka akan dipengaruhi oleh laporan data pekerjaan UK yang akan memberi gambaran penetapan dasar oleh bank pusat selepas ini.

Jika diperhatikan, harga yang pada mulanya turun menguji paras sokongan Moving Average 50 (MA50) pada rangka masa 1 jam di carta GBP/USD itu kembali melonjak naik sehingga mengatasi ketinggian dicapai pada Jumaat lalu.
Harga yang menghampiri ketinggian 1.28700 pada penutup sesi New York dilihat meneruskan lagi kenaikan di sesi Asia pagi ini, namun dengan momentum yang lebih perlahan.
 Hagra yang berlegar di sekitar paras 1.28800 telah menjadi rekod tertinggi terbaru sejak April 2022 setelah memecah rekod minggu lalu.
Kini harga dilihat akan menguji zon rintangan pada 1.29000 dan tidak mustahil untuk menyambung kenaikan lebih tinggi sekiranya US dolar kekal melemah.
Paras 1.30000 mampu dicapai untuk rekod ketinggian terbaru dengan pergerakan bullish yang berterusan.
Pelabur sedang waspada menunggu terbitan data inflasi Amerika Syarikat (AS) yang juga berpotensi untuk membuatkan harga alami penurunan semula.
Jika situasi itu berlaku, harga boleh susut semula ke paras terendah harian semalam pada 1.27500 dan memberi isyarat perubahan trend bearish selepas bergerak di bawah paras sokongan MA50.
Harga yang melanjutkan penurunan akan menuju kembali zon support tumpuan minggu lalu iaitu 1.27000 yang akan memberi reaksi menarik harga bagi petunjuk pergerakan seterusnya.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Tudia! GBP/USD Catat Paras Tertinggi Lagi 8 Minggu!

Seperti mata wang utama yang lain, Pound juga mengambil peluang untuk mengukuh berbanding US dolar yang mengalami penyusutan nilai ekoran reaksi pasaran terhadap ucapan Jerome Powell semalam.
Powell memberi kenyataan yang kurang hawkish berbanding sebelum ini walaupun masih menyatakan bahawa Federal Reserve (Fed) masih berada dalam landasannya untuk fasa pengetatan polisi.

Pada carta harga pasangan mata wang GBP/USD, harga telah membuat kenaikan ke paras ketinggian terbaru lagi selepas berjaya memecah bentang ketinggian yang diuji sejak minggu lalu iaitu pada zon 1.36000.
Seperti yang dapat diperhatikan pada pergerakan harga semalam, harga disokong pada paras 1.35700 pada penurunan awal sebelum menyambung kenaikan menuju paras 1.36500 bersambung ke sesi Asia pagi ini (Rabu).
Pergerakan harga masih dalam trend bullish disokong oleh paras sokongan Moving Average 50 (MA50) pada rangka masa 1 jam yang menjadi petunjuk untuk corak kenaikan harga tersebut.
 Kenaikan harga berkemungkinan boleh melepasi zon rintangan 1.36500 sekiranya US dolar masih bergerak lemah dalam pasaran.
Paras sasaran bagi kenaikan lebih tinggi dilihat berada pada sekitar 1.37400 untuk trend bullish yang diteruskan.
Sebaliknya jika US dolar kembali ‘mengamuk’ semula, harga bakal dibenam semula dengan paras-paras sokongan pada 1.35700 dan 1.35000 sebelum ini bakak menjadi perhatian semula.
Penurunan lebih rendah akan terus memberi isyarat perubahan trend bearish buat dagangan Pound.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Pengukuhan USD Semakin Menyakitkan Matawang Utama!

US dolar melonjak ke paras tertinggi dua setengah bulan selepas mencatatkan kenaikan bulanan terbesarnya sejak 2016, disokong oleh isyarat mengejutkan oleh Federal Reserve (Fed) mengenai kenaikan kadar faedah dan kebimbangan terhadap penularan varian coronavirus Delta.
Indeks dolar yang mengukur kekuatan dolar greenback berbanding enam matawang utama, diniagakan mengukuh pada 92.40.
Greenback juga meraih keuntungan daripada data yang menunjukkan pertambahan dalam pekerjaan dalam sektor swasta ADP meningkat sebanyak 692,000 pada bulan Jun, lebih tinggi daripada jangkaan untuk kenaikan 600,000.
 Data pekerjaan ADP untuk bulan Mei pula disemak lebih rendah dengan penambahan sebanyak 886,000 pekerjaan berbanding 978,000 yang dilaporkan pada awalnya.
Dengan petunjuk awal daripada pembacaan ini, pelabur kini mengharapkan pertumbuhan yang memberangsangkan dalam laporan pekerjaan NFP AS pada hari Jumaat untuk terus menyokong US dolar lebih tinggi.
Dalam pada itu, Presiden Fed Dallas, Robert Kaplan terus menegaskan pendiriannya yang hawkish dengan mengatakan beliau mahukan pengurangan dalam pembelian aset (tapering) dilakukan lebih cepat daripada akhir tahun ini.
Pengukuhan dolar greenback telah mendorong kebanyakan matawang utama lebih rendah, selain turut bimbang dengan penyebaran varian Delta yang menyebabkan kadar jangkitan meningkat dengan pantas.


Tidak! USD Parah Dihentam Pada Sesi Eropah

Baru sahaja pelabur mulai tenang dari kebimbangan mengenai varian Omicron, kenyataan terbaru daripada Ketua Pegawai Eksekutif Moderna kembali mencetuskan kegelisahan dalam pasaran.
Terbaru, Stephane Bancel mengatakan vaksin Covid-19 sedia ada berkemungkinan tidak akan memberikan tahap perlindungan sama terhadap Omicron seperti yang dilakukan terhadap varian lain sebelum ini.
Susulan kenyataan tersebut, hasil perbendaharaan susut lebih rendah pada 1.42%, dan mengheret dagangan dolar greenback ke paras terendah satu minggu berbanding pesaing utamanya.
Kelemahan US dolar telah memberi keuntungan kepada mata wang safe-haven yen dan swiss franc untuk kembali meningkat ke paras ketinggian dua minggu.
 Sementara mata wang sensitif risiko juga turut terkesan dengan kenyataan CEO Moderna, membawa dagangan dolar Aussie dan kiwi kembali turun ke tahap terendahnya pada tahun ini.
Walaupun begitu, mata wang Eropah memaparkan reaksi berbeza dengan meningkat lebih tinggi, memanfaatkan penurunan yang dicatatkan oleh dolar greenback.
Euro meningkat tinggi pada sekitar harga 1.1350, selain turut meraih sokongan daripada jangkaan lonjakan dalam data inflasi Zon Eropah yang akan dikeluarkan pada jam 6 petang ini.
Terdahulu, data inflasi Jerman menunjukkan indeks harga pengguna meningkat paling tinggi sejak 1997, manakala di Perancis pula, inflasi meningkat ke tahap tertinggi 13 tahun.
Pound sterling juga menokok berbanding USD, tetapi merosot berbanding safe-haven yen, menandakan mata wang itu mendapat dukungan daripada kejatuhan greenback.


Betul Ke EUR/USD Dah Penat Mendaki Dan Bakal Turun Semula?

Pergerakan harga pada carta pasangan mata wang EUR/USD pada sesi Asia di pembukaan pasaran minggu ini dilihat bergelut untuk melepasi paras 1.19000.
US dolar yang mengukuh pada sesi Asia dilihat menekan semula harga untuk memberi isyarat awal trend bearish pada minggu ini.
Pengukuhan US dolar dilihat adalah daripada momentum di penghujung minggu lalu selepas terbitan data indeks harga pengeluar AS dengan angka bacaan meningkat ke paras tertinggi hampir 10 tahun.
Indeks PPI meningkat dilihat akan turut mendorong peningkatan kadar inflasi AS dengan data indeks harga pengguna bakal diterbitkan pada minggu ini.

Sementara beberapa data ekonomi Eropah yang akan diterbitkan pada minggu ini akan dipantau pelabur sama ada mampu untuk menyokong pengukuhan mata wang Euro atau sebaliknya.
Perkembangan Brexit juga kembali menjadi tumpuan semula selepas laporan awal media berkenaan persetujuan UK dan Kesatuan Eropah (EU) dalam perjanjian perdagangannya melibatkan isu Ireland Utara.
 Perkembangan positif Brexit bakal merangsangkan semula dagangan mata wang Eropah dalam pasaran dan pelabur akan menjangkakan pengukuhan berterusan Euro berbanding US dolar bersambung pada minggu ini.
Jika US dolar pamerkan pengukuhan pada minggu ini, harga pada carta EUR/USD bakal membuat penurunan semula dijangka menuju zon RBS (resistance become support) 1.18000.
Penurunan lebih rendah bakal mencecah semula ke zon support pada 1.17000 yang diuji pada penghujung Mac lalu.
Namun, sekiranya harga berjaya menyambung siri kenaikan pada minggu lalu, sasaran kenaikan harga dilihat pada zon resistance 1.20000.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Adakah Kenaikan GBP/USD Akan Tamatkan Siri Penurunan Harga Minggu Lalu?

Jika diperhatikan pergerakan harga pada carta pasangan matawang GBP/USD, harga menunjukkan kenaikan pada awal minggu ini berpotensi untuk menamatkan siri penurunan harga 4 hari berturut-turut minggu lalu.
Pengukuhan buat matawang Pound disokong oleh laporan Perdana Menteri UK Boris Johnson untuk mengumumkan pelonggaran sekatan pergerakan di UK.
Namun, pelabur kekal berwaspada terhadap risiko rundingan Brexit EU-UK yang masih kurang meyakinkan walaupun perbincangan minggu lalu berakhir dengan sentimen positif.
Sementara US dolar pula bergerak lemah sejak sesi Asia bermula hari ini berikutan pemulihan pada sentimen pasaran berisiko minggu lalu dengan penurunan pada kes jangkitan di US dan Beijing.
Turut memberi tekanan buat dagangan US dolar pada minggu ini adalah ramalan penyusutan pertumbuhan ekonomi Amerika Syarikat bagi suku pertama 2020.
Harga pada carta GBP/USD membuat kenaikan dari paras terendah 3 minggu sekitar support 1.23400 hampir 100 pips lebih tinggi pada dagangan bersambung pada sesi Eropah.
 Harga juga telah melepasi halangan Moving Average 50 (MA50) pada rangka masa 1 jam pergerakan harga memberi isyarat awal kemungkinan perubahan trend akan berlaku.
Jika harga terus membuat kenaikan, paras tumpuan 1.25000 pada zon SBR (support become resistance) akan diuji sebelum harga membuat keputusan arah pergerakan selanjutnya.
Kenaikan yang diteruskan bakal menuju semula zon penting seperti pada 1.26500 dan seterusnya zon resistance 1.28000.
Namun jika harga kembali menyambung penurunan harga pada minggu lalu, harga akan terus mencatatkan paras terendah terbaru berkemungkinan menuju zon support 1.22500.
Lihat gambar carta pasangan matawang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sajid Javid Galas Tanggungjawab Menteri Kesihatan UK

Sajid Javid, Setiausaha Kesihatan UK yang baru, berjanji untuk melakukan segala yang beliau mampu untuk mengembalikan semula kehidupan normal secepat mungkin dari wabak Covid-19.
Bekas Menteri Kewangan itu dilantik sebagai Setiausaha Kesihatan yang baru pada hari Ahad, bagi menggantikan Matt Hancock yang sebelum ini didakwa telah melanggar peraturan Covid-19.
Isu pelanggaran peraturan tersebut telah membangkitkan kemarahan rakyat UK kerana memandangkan beliau sendiri yang menetapkan arahan untuk menjaga penjarakan sosial dalam usaha memutuskan rangkaian Covid-19 di UK.
 Dengan pelantikan Sajid Javid, beliau perlu memastikan program vaksinasi mengekalkan momentumnya, menangani penularan wabak baru berikutan penularan varian Delta dan berurusan dengan tenaga kerja kesihatan yang meminta kenaikan gaji setelah bekerja keras selama 18 bulan.
Beliau dijangka akan memberi maklumat terkini kepada para ahli parlimen mengenai bila langkah-langkah sekatan coronavirus dapat diangkat sepenuhnya di England.
Perdana Menteri Boris Johnson sebelum ini mengatakan bahawa sekatan akan dilonggarkan pada 10 Julai, tetapi turut berjanji untuk mengkaji data bagi melihat sama ada ia dapat dihapuskan dua minggu lebih awal iaitu pada 5 Julai.
Matawang pound memaparkan lonjakan pada awal sesi Eropah di atas 1.39000 berbanding US dolar, sebelum mengurangkan sedikit keuntungan.


Analisis Teknikal GBP/USD – Timeframe H1 – 26/3/2018

Secara teknikal, GBP/USD masih dalam mood bullish ketika ini dan sekiranya ia masih tidak breakout Key Support Zone, kebarangkalian untuk ia meneruskan kenaikan adalah tinggi pada minggu ini. Jika diperhatikan, harga telah breakout 1.4170 tetapi tidak ‘clean breakout’, ia mulai kembali retrace dan menguji harga sekitar RBS.
 Oleh itu, peluang yang boleh diperhatikan ketika ini adalah ‘long’ selagi ia tidak breakout Key Support Zone dan peluang terhampir adalah sekitar harga 1.4150/30 sebelum ia bullish. Jika breakout, kemungkinan harga akan melakukan deep retracement ke sekitar Key Support Zone sebelum bullish.
Jika breakout Key Resistance hari ini, target terhampir adalah ke sekitar harag 1.4218 atau lebih tinggi ke paras harga 1.4264.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Ini Perkara Perlu Diketahui Sebelum Mula Trade Pada Awal Minggu

Greenback diniagakan sedikit susut pada pembukaan dagangan awal minggu, tetapi masih menyaksikan raja matawang itu kekal kuat di sekitar paras tertinggi lebih satu tahun berbanding pesaing utamanya.
US dolar terus mendapat sokongan daripada lonjakan inflasi Amerika Syarikat baru-baru ini, yang meningkatkan optimisme pasaran untuk Federal Reserve (Fed) menaikkan kadar faedah lebih awal.
Namun, Presiden Fed Minneapolis, Neel Kashkari memberi amaran pada hari Ahad bahawa bank pusat tidak seharusnya bertindak keterlaluan terhadap inflasi yang tinggi kerana ia mungkin hanya sementara walaupun menjangkakan kadar inflasi akan terus meningkat lebih tinggi dalam beberapa bulan akan datang.
Tambahan daripada itu, beliau juga meramalkan lebih banyak kejelasan mengenai prospek ekonomi apabila program pembelian bonnya berakhir pada pertengahan 2022, dan mengekalkan fikiran terbuka mengenai masa untuk kadar faedah dinaikkan.
 Sementara itu, tinjauan sentimen pengguna Universiti Michigan November mengejutkan pelabur dengan kemerosotan ke paras terendah dalam tempoh 10 tahun kerana pengguna bimbang dengan lonjakan harga yang tinggi.
Pada sesi Asia, indeks dolar yang mengukur kekuatan dolar greenback diniagakan pada 95.05 berbanding sekumpulan matawang utama.
Pelabur kini mengalihkan perhatian kepada penerbitan data jualan runcit AS yang akan dikeluarkan pada Selasa, di mana ia dijangka akan menunjukkan peningkatan pada bulan Oktober.
Sementara itu, ketika US dolar mula memaparkan penyusutan, euro dilihat masih terperangkap di sekitar paras terendah 16 bulan pada sesi Asia dengan diniagakan paa 1.1450 berbanding USD.
Ketiadaan pemangkin yang jelas dari data-data ekonomi utama pada awal minggu menyebabkan pergerakan kebanyakan matawang utama kekal terbatas.


Jika Rundingan Dagang AS-China Positif, EUR/USD Bakal Menjunam

Selepas didagangkan lemah sejak sehingga ke sesi pasaran Eropah semalam, matawang dolar USD kembali mengukuh pada sesi pasaran Eropah dengan peningkatan pada indeks DXY yang mengukur kekuatan dolar Amerika Syarikat.
Namun begitu, kebimbangan terhadap rundingan dagang antara Amerika Syarikat dan China masih menjadi menjadi igauan pelabur dalam pasaran semasa.
Pentadbiran mengumumkan 28 syarikat China yang disenaraihitamkan dan terdapat isyarat bahawa Kementerian Perdagangan China akan mengambil tindakan balas berhubung perkara tersebut. Walau bagaimanapun, rundingan pada Khamis dan Jumaat akan tetap diteruskan.
Sentimen pasaran yang kembali dilihat berisiko ini kembali memberi tekanan terhadap dagangan dolar USD di samping kewaspadaan pelabur menantikan laporan minit mesyuarat FOMC September pada awal pagi Khamis.
Diperhatikan pergerakan harga pada carta pasangan matawang EUR/USD semalam membuat penurunan semula selepas gagal melepasi paras resistance pada 1.1000.
 Penurunan tersebut telah melepasi paras tumpuan pada 1.0965 seterusnya mencecah penurunan ke paras terendah harian pada 1.0940 yang merupakan zon RBS (resistance become support).
Dagangan EUR/USD pada sesi Asia hari ini kembali mencatatkan penurunan dengan matawang dolar USD kembali bergerak lemah sehingga kenaikan harga dilihat menuju ke paras sekitar 1.0960 dan menguji zon SBR (support become resistance) tersebut.
Jika harga kembali menyambung penurunan semalam, jangkaan harga akan cuba menembusi paras RBS 1.0940 sebelum menuju ke paras lebih rendah sekitar 1.0910.
Namun jika USD terus didagangkan lemah, harga berpotensi untuk meneruskan kenaikan pada sesi Asia hari ini sehingga ke paras resistance sebelum ini pada 1.1000.
Lihat gambar carta pasangan matawang EUR/USD di bawah untuk rujukan teknikal analisis anda.


EUR/USD Belum Mengalah Untuk Catat Paras Tertinggi 2 Tahun

Mata wang utama dalam pasaran kebanyakannya kembali bangkit untuk mencatatkan kenaikan berbanding US dolar sebelum dagangan tahun 2020 berakhir.
Euro turut tidak terlepas peluang untuk terus mencatatkan kenaikan ke paras tertinggi terbaru lagi walaupun mata wang Eropah tersebut sebelum ini dibebani oleh peningkatan kes jangkitan Covid-19 yang membimbangkan di Jerman khususnya.
Namun pada carta harga pada pasangan mata wang EUR/USD melihatkan harga terus membuat kenaikan semalam sehingga ke paras ketinggian 1.23000.
Paras tertinggi yang dicapai sejak April 2018 itu adalah didorong oleh sentimen positif pakej rangsangan ekonomi Amerika Syarikat (AS) yang melemahkan US dolar.
Di samping pengagihan vaksin, pelabur juga yakin selepas Joe Biden mengambil alih pemerintahan pada Januari 2021, langkah rangsangan akan lebih diperhebatkan dan akan mendorong US dolar terus mengalami penyusutan nilai.
 Trend harga pada carta EUR/USD masih menunjukkan harga akan membuat kenaikan lebih tinggi selepas melepasi paras tumpuan 1.23000.
Namun berwaspada jika berlaku penurunan semula harga. Penurunan di bawah paras sokongan Moving Average 50 (MA50) pada rangka masa 1 jam pergerakan harga akan memberi isyarat perubahan trend bearish.
Penurunan harga akan menguji zon RBS (resistance become support) pada 1.22500 sebelum ke zon RBS lebih rendah pada 1.21800.
Lihat gambar carta pasangan mata wang EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Ini Adalah Sebab NZD/USD Melonjak Lebih 70 Pips Daripada Paras Terendah Hari Ini

Dolar jatuh berbanding pasangan utama yang lain pada hari Rabu berikutan para pelabur kekal berhati-hati dengan pergerakan pasaran menjelang keputusan mesyuarat FOMC awal pagi Khamis nanti.
Euro mengukuh berbanding dolar dengan EUR/USD naik 0.12% kepada 1.2010, paras tertinggi seminggu lalu.
Matawang safe haven yen dan swiss franc juga menguat dengan USD/JPY jatuh 0.15% kepada 111.43 manakala USD/CHF susut 0.14% kepada 0.9614 pada jam 3.30 petang.
Matawang kiwi terus mengukuh dengan NZD/USD melonjak hampir 70 pip daripada paras terendah selepas hari ini. Selain daripada disokong oleh bacaan akaun semasa New Zealand yang positif awal pagi apabila bacaan defisit kurang daripada jangkaan, pandangan awal undian pilihan raya New Zealand yang dikeluarkan oleh media rasmi mereka sebentar tadi turut menjadi penyebab kepada pengukuhan matawang ini.
 Pandangan pilihan raya awal menunjukkan undian memihak kepada parti kerajaan berbanding parti utama lawan, Parti Labour. Hal ini sekali gus memberi kekuatan kepada New Zealand dolar berbanding matawang global.
Hasil bon US yang kurang mendapat perhatian menyebabkan hasil bon sedikit jatuh, meningkatkan permintaan pada matawang yang mempunyai hasil pulangan lebih tinggi seperti Kiwi.
Pasangan matawang NZD/USD naik 0.63% daripada pembukaan harga, lebih 70 pip daripada paras terendah hari ini kepada $0.7360 manakala AUD/USD juga meningkat ke paras $0.8040, naik 0.37%.
Indeks dolar yang mengukur kekuatan greenback berbanding enam matawang lain jatuh 0.12% kepada 91.52 pada jam 3 petang.


Krisis Coronavirus Ganggu Rantaian Bekalan Global – Ini Antara Pengeluar Yang Terjejas!

Kebanyakan kilang-kilang di China yang ditutup sempena cuti perayaan Tahun Baru Cina dan penularan wabak coronavirus dilaporkan telah kembali beroperasi semula pada hari ini sementara angka kematian dan kes jangkitan terus mencatatkan peningkatan.
Walau bagaimanapun, masih terdapat beberapa firma yang perlu menangguhkan pengoperasian semula mereka disebabkan masih menghadapi risiko jangkitan coronavirus yang tinggi.
Kilang elektronik Foxconn yang merupakan pengilang terbesar bagi iPhone, terpaksa menangguhkan rancangannya untuk beroperasi semula pada hari ini selepas dihalang oleh pihak berkuasa China.
Wabak ini telah mengakibatkan gangguan besar terhadap rantaian bekalan dunia apabila kebanyakan bandar besar ditutup sehingga menjejaskan operasi kilang-kilang yang membekalkan peralatan utama kepada sektor pembuatan.
Selepas Hyundai, kini giliran Kia Motors pula menerima nasib yang sama kerana terpaksa menggantung pengeluaran di tiga buah kilang di Korea Selatan akibat kekurangan alat ganti kereta.
 Sementara itu, pada Jumaat lalu Facebook memberi amaran bahawa terdapat kemungkinan wabak ini akan memberi kesan kepada pengeluaran alat Oculus Quest.
Di sisi lain, People Bank of China (PBOC) telah menyuntik 900 bilion yuan ke dalam pasaran kewangan melalui operasi perjanjian belian balik (reverse repurchase agreement) pada hari ini.
Dagangan awal minggu menyaksikan pasaran ekuiti di Asia terus lemah manakala matawang yuan China pula didagangkan meningkat berbanding US dolar.
Angka kematian akibat coronavirus kini dicatatkan melebihi jumlah korban yang disebabkan wabak SARS pada 2002/2003 dengan meragut nyawa 908 orang dan 40,171 kes disahkan, serta telah merebak ke 27 negara di seluruh dunia.
Pertubuhan Kesihatan Dunia (WHO) telah menghantar pasukan pakar antarabangsanya ke Beijing untuk membantu menyiasat mengenai wabak tersebut.


GBP/USD Catat Paras Tertinggi Mingguan Mencecah $1.3800

US dolar pamerkan sedikit pengukuhan pada sesi Asia pagi Khamis selepas jatuh ke paras terendah 3 minggu dan bergerak lemah sehingga sesi New York semalam.
Namun, penganalisis menjangkakan situasi penyusutan US dolar akan berterusan sehingga dagangan minggu ini berakhir.
Memberi ruang kepada mata wang utama lain dalam pasaran untuk meningkat, Pound Sterling tidak ketinggalan untuk didagangkan meningkat berbanding US dolar walaupun mata wang Britain itu masih dibelenggu risiko.
Kebimbangan selepas laporan vaksin Coronavirus Johnson & Johnson dihentikan susulan beberapa kes kesan sampingan darah beku selepas suntikan, semakin menambahkan tekanan terhadap Pound.
Walau bagaimanapun Pound berjaya bertahan dan pamer prestasi yang baik pada minggu ini.
Dapat dilihat pergerakan harga pada carta pasangan GBP/USD meneruskan penignkatan pada dagangan Rabu semalam sehingga ke paras ketinggian mingguan terbaru sekitar 1.38000 pada zon SBR (support become resistance).
 Mencapai kenaikan ke zon tersebut pada sesi Eropah, penurunan harga turut dilihat sebelum disokong oleh paras Moving Average 50 (MA50) pada rangka masa 1 jam pergerakan harga untuk harga menyambung semula kenaikan menuju penghujung sesi New York.
Jika kenaikan diteruskan, zon SBR 1.38000-1.38300 bakal diuji sekali lagi dan jika harga berjaya menembusinya, kenaikan bakal menuju semula ke paras ketinggian dicapai minggu lalu hampir sekitar 1.39200.
Namun jika harga bergerak turun di bawah paras sokongan MA50, paras sokongan harga dilihat berada pada paras 1.37000.
Penurunan lebih rendah bakal mendorong harga ke paras terendah terbaru menuju zon support 1.36000.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Susulan Inflasi UK Tertinggi 40 Tahun, GBP/USD Melonjak 150 Pips

Dilihat pada penghujung sesi dagangan New York semalam (Rabu), US dolar didagangkan lebih rendah berbanding mata wang utama yang lain meleset berbanding jangkaan pelabur untuk melihat US dolar kembali papar pengukuhan lanjut menuju penghujung minggu.
Ucapan oleh pengerusi Federal Reserve (Fed) Jerome Powell di hadapan Kongres pada sesi New York semalam menjadi tumpuan di mana beliau menyatakan bahawa bank pusat amat komited untuk menurunkan semula inflasi dan akan meneruskan kenaikan kadar faedah sehingga penghujung tahun.
Di akhir ucapan, Powell menambah bahawa mereka akan terus mengekalkan kenaikan kadar faedah walaupun masih tidak lagi mempunyai sebarang keputusan kenaikan yang ditetapkan oleh Fed.
Sementara, tumpuan pada sesi Eropah semalam adalah pada terbitan data inflasi tahunan United Kingdom (UK)  yang meningkat kepada 9.1% untuk bulan Mei 2022, menjadi bacaan inflasi yang tertinggi pernah dicatatkan sejak 40 tahun.
Kenaikan ini telah memberikan ruang kepada mata wang Pound untuk membuat kenaikan berbanding mata wang US dolar yang dilihat bergerak mendatar pada sesi dagangan minggu ini.

Perhatikan carta harga pasangan mata wang GBP/USD, selepas terbitan data inflasi UK pada sesi Eropah semalam dilihat harga telah berjaya membuat kenaikan sekitar 150 pips dari bawah zon 1.22000 sehingga ke paras rintangan 1.23000 semula.
 Tetapi kenaikan tersebut gagal diteruskan sebelum harga mula susut kembali pada sesi New York semalam dan mengahiri dagangan penghujung sesi dengan pergerakan lebih perlahan.
Sekiranya kenaikan masih berjaya dipaparkan pada dagangan hari ini, kenaikan harga dilihat bakal menguji sekali lagi rintangan 1.23000 dan sekiranya harga berjaya menembusi rintangan tersebut, kenaikan yang lebih tinggi dilihat bakal menguji semula zon resistance 1.24000 yang menjadi tumpuan minggu lalu.
Untuk kenaikan harga yang diteruskan, zon rintangan pada 1.2500 pula akan menjadi sasaran seterusnya yang bakal diuji untuk harga catatkan ketinggian terbaru 2 minggu.
Namun jika harga kembali membuat penurunan semula, zon sokongan harga pada 1.22000 bakal diuji lagi seperti penurunan yang berlaku semalam dan juga pada awal minggu lalu.
Sekiranya penurunan harga berjaya diteruskan menembusi zon 1.2200 tersebut, harga akan mensasarkan pula penurunan yang lebih rendah menuju sekitar 1.21000 atau boleh mencecah semula ke zon support 1.2000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Sentimen Terkini Pasaran Forex Dalam Pembukaan Pasaran Eropah

Usd/Jpy masih gagal menembusi paras 110.00 sekurang-kurangnya untuk ketika ini. Matawang Gbp masih dalam keadaan sideways khususnya Gbp/Usd.
Fokus hari ini akan tertumpu kepada data pekerjaan ADP-NFP dan minit mesyuarat The Fed. Pengerusi Janet Yellen sebelum ini dilihat konsisten dalam mengingatkan pasaran bahawa bank pusat adalah ‘data-dependant‘ (bergantung kepada data) yang telah menyebabkan US dolar melemah beberapa minggu lalu.
Ketika ini kita melihat Usd/Jpy sedang cuba menguji paras 110.00, yang banyak disebabkan oleh kejatuhan pasaran ekuiti AS baru-baru ini dan sikap mengelak risiko (risk-averse) pelabur dalam pasaran ekuiti.
 Hasil bon 10-Tahun AS kini kembali ke paras 2.35% pada awal pembukaan pasaran Eropah dan sekali lagi terselamat dari kejatuhan di bawah paras 2.30%.
Mesyuarat European Central Bank, ECB bulan lalu menggambarkan pendirian yang sedikit hawkish berbanding sebelum itu yang dilihat sedikit mengancam polisi akomodatif  ECB. Draghi pada Selasa memberi komen berhati-hati yang dilihat memperbaharui pendirian ‘dovish‘ ECB.
Harga kuprum (copper) meningkat lagi  dan menambah permintaan kepada dolar Aussie (Aud/Usd) di 0.7540. Kenaikan yang agak perlahan ini berikutan pemulihan dalam harga komoditi besi. Begitu juga yang boleh diperkatakan kepada dolar Kanada dan minyak WTI.


ECB Naikkan Kadar Faedah 0.50%, Tapi EUR/USD Junam Hingga 140 Pips!

Selepas mesyuarat FOMC, European Central Bank (ECB) menjadi tumpuan pada sesi New York semalam untuk keputusan penetapan dasar monetari menyusuli mesyuarat Bank of England (BOE) yang berlangsung lebih awal.
ECB memutuskan untuk kenaikan kadar faedah sebanyak 50 mata asas ke paras 3.00% menepati ramalan dan turut mengesahkan 50 mata asas lagi kenaikan akan dilaksanakan pada mesyuarat Mac nanti.
Presiden ECB, Christine Lagarde menyatakan bahawa keputusan tersebut walau bagaimanapun akan dinilai berdasarkan data-data yang akan diterbitkan selepas ini.
Namun, agak mengecewakan pelabur apabila mata wang Euro gagal pamerkan pengukuhan selepas keputusan mesyuarat yang positif itu.
Sementara US dolar yang dilihat mendominasi sehingga ke penghujung sesi untuk kembali meraih semula keuntungan selepas alami penyusutan ketara pada sesi-sesi sebelumnya.
Gelora belum berakhir dengan tumpuan terarah pula kepada terbitan laporan data pekerjaan NFP Amerika Syarikat (AS) pada sesi New York malam ini.

Carta harga pasangan mata wang EUR/USD pada mulanya menyaksikan harga telah melonjak melepasi paras ketinggian 1.10000 selepas FOMC, namun harga gagal bertahan di atas paras tersebut apabila kembali menjunam semula.
 Penurunan harian sekitar 140 pips telah dipamerkan sehingga harga mencecah kembali ke zon tumpuan 1.09000 sebelum ini.
Perlahan di sekitar tersebut sehingga dagangan bersambung di sesi Asia pagi ini (Jumaat), isyarat perubahan trend bearish buatkan pelabur berhat-hati ekoran harga telah mula berada di bawah paras halangan Moving Average 50 (MA50) pada rangka masa 1 jam di carta EUR/USD tersebut.
Penurunan lebih rendah jika diteruskan dilihat akan menuju ke zon sokongan harga awal minggu iaitu pada 1.08000.
Tembus lebih rendah boleh mendorong harga susut sehingga ke paras sekitar 1.07000.
Namun jika harga berjaya melantun semula membuat kenaikan, masih lagi zon rintangan 1.10000 akan menjadi tumpuan untuk diuji.
Berjaya menyambung kenaikan lebih tinggi akan mensasarkan pada ketinggian 1.12000 untuk rekod tertinggi harga bagi tempoh 11 bulan.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Penting! Anda Perlu Tahu Perkara Ini Dahulu Sebelum Trade Matawang GBP Malam Ini!

Tidak banyak kalendar ekonomi yang boleh menggerakkan matawang GBP seperti penetapan kadar oleh ‘Bank of England’ malam ini. Pergerakan boleh jadi terlalu laju, besar dan kadang-kadang boleh swing jauh. Penetapan kadar oleh Bank of England juga boleh memberi kesan kepada pergerakan matawang Pound selama beberapa hari.
Ada yang mengatakan anda perlu mengetahui apa sebenarnya yang berlaku kepada ekonomi UK ini sebelum bercadang untuk trade pada malam ini. Sekurang-kurangnya anda mengetahui serba-sedikit tips atau klu apa yang akan dikatakan oleh Bank of England.
Sepanjang tahun ini, Bank of England mengekalkan kadarnya di paras 0.50% sebelum menurunkannya kepada 0.25% Ogos lepas. Bank of England sebenarnya telah mengekalkan kadar 0.50% ini selama tiga tahun untuk menstabilkan pinjaman, perbelanjaan dan pertumbuhan ekonomi.
 Jika ramalan pasaran ketika ini tepat dan diterjemahkan dalam pengumuman kadar pukul 8 malam ini, pasaran tidak akan terlalu berisiko untuk kita sebagai trader memasuki pasaran. Hal ini kerana jangkaan matawang Pound yang bergerak tidak terlalu laju.
Berdasarkan pergerakan harga (price action) yang lalu, kita boleh menjangkakan pergerakan pasaran yang tidak terlalu laju dan memberikan kelebihan pengawalan emosi dalam hal ini, melainkan Bank of England memberikan kenyataan yang di luar jangkaan pasaran.
Untuk mendapatkan pandangan yang lebih lanjut tentang jangkaan pasaran terhadap penetapan kadar Bank of England malam ini, Hadamkan artikel di bawah secepat mungkin!!

Preview Penetapan Kadar Bank of England Malam Ini !